text:
Guadelup
- Aritkel ieu sanés ngeunaan Guadelupe
Koordinat: 16°15′N 61°35′W / 16.250°N 61.583°W
Guadelup (Kréol Antillen: Gwadloup) nyaéta hiji kapuloan nu aya di Kapuloan Leeward, di Antillen Leutik, kalawan aréa darat 1.628 kilométer pasagi (629 mil pasagi) jeung populasi kira-kira 400.000 jiwa. Wewengkon ieu mangrupa wewengkon peuntas laut Perancis, ngawengku hiji departemén peuntas laut. Kode departeméntalna nyaéta "971". Saperti departemén peuntas laut lianna, Guadelup ogé mangrupa hiji bagian integral ti Républik. Salian ti pulo Guadelup, pulo-pulo leutik contona Marie-Galante, La Désirade, jeung Îles des Saintes ogé kaasup kana Guadelup.
Salaku bagian ti Perancis, Guadelup mangrupa bagian ti Uni Éropa; ku kituna saperti kalobaannana nagara UE, mata uangna nyaéta euro. Tapi, Guadelup sanés bagian ti Aréa Schengen. préféktur jeung ibu kota Guadelup nyaéta Basse-Terre.
Tempo ogé[édit | sunting sumber]
- Démo umum Karibia Perancis 2009
- Bibliograpi Guadelup
- Laut Karibia
- Departemén jeung téritori peuntas laut Perancis
Tumbu kaluar[édit | sunting sumber]
- Guadelup di Open Directory Project
- Atlas Guadeloupe Wikimedia, ngandung peta ngeunaan Guadeloupe.
- Pamaréntah
- Préfecture de la région Guadeloupe—Loka resmi préféktur Guadelup (Basa Perancis)
- Région Guadeloupe—Loka resmi Déwan Régional Guadelup
- Pelesir
Tingali ogé Guadelup di Wikivoyage
Citakan:Regions of France Citakan:Departments of France
Guiana Perancis · Guadelup · Martinik · Réunion · Saint Barthélemy · Saint-Martin
- Pages using duplicate arguments in template calls
- Koordinat aya dina Wikidata
- Guadelup
- Kapuloan di Laut Karibia
- Nagara Karibia
- Departemén di Perancis
- Urut jajahan Britania
- Urut jajahan Swédia
- Antillen Leutik
- Anggota La Francophonie
- Nagara nu maké basa Perancis
- Wewengkon luar Uni Éropa
- Departemén peuntas laut Perancis
- Région di Perancis


c: text/html

text:
Mandala
Mandala asalna ti basa Sansekerta (मण्डल) nu hartina nya éta lingkaran. Mandala didieu ogé artina puseur jeung nu ngurilingan. Mandala nya éta dunya puseur, wilayahna nu watesna jelas kadefinisikeun. [1][2]
Deskripsi[édit | sunting sumber]
Mandala nya éta hiji totalitas nu kawengku ku bagéan-bagéan. Jeung sakabéhna éta ngajadikeun mandala jadi hiji kasampurnaan jeung kalengkepan. Kasampurnaan mandala dibentuk ku karageman kualitas saperti puseur roda nu dikurilingan ku jaruji roda badag. Ieu nu nyababkeun mandala ogé dingaranan hiji dewan kulawarga badag atawa dulur nu kawengku ti sababaraha kahadéan nu ngahiji dina puseurna. [1] Harti mandala nu séjén nya éta esensi samurni-murnina, sabab mandala asalna ti kecap manda nu hartina cai susu jeung la nu hartina dibentuk ti. Mandala sakapeung disebut kiju, nya éta sari cai susu nu kakosentri dina intina inti. Hiji nu tangtu, final, homogen, jeung bebas ti residua. [1] Ti wangenan éta nu samurni-murnina éta tuluy muncul paham Realitas Non-Dual (advaita) kaayaan. Paham India ieu manggihan akarna dina paham Indonesia Primodial, nya éta monisme. Sanajan monisme di Indonesia disebut salaku monisme-naturalistik, nya éta nu transenden nya éta imanen-semesta, namung filsafat Advaita ieu manggihan alam pikiran nu sarua. Gampang pisan konsep mandala ieu ditarima ku karajaan-karajaan Sunda hususna jeung dumasar kana konsep mandala ieu, boh candi-candi Hinduis atawa Budhis. Di Pasundan kacetak dina bentuk pantun-pantunna. [1]

robotstxt: allowed

filter: keep


text:
Sisindiran
Sisindiran téh asalna tina kecap sindir, anu ngandung harti omongan atawa caritaan anu dibalibirkeun, henteu togmol. Luyu jeung éta, dina sastra Sunda anu disebut sisindiran téh nyaéta karya sastra nu ngagunakeun rakitan basa kalawan dibalibirkeun. Dina sisindiran, eusi atawa maksud anu dikedalkeun téh dibungkus ku cangkangna. Wangunan sisindiran téh kauger ku purwakanti, jumlah engang dina unggal padalisan, jeung jumlah padalisan dina unggal padana. Ku kituna, sisindiran téh kaasup kana wangun ugeran (puisi). Upama ditilik tina wangun jeung cara ngébréhkeunana, sisindiran dibagi jadi tilu golongan nyaéta: (1) rarakitan; (2) paparikan, jeung (3) wawangsalan. Ditilik tina eusina, rarakitan jeung paparikan bisa dipasing-pasing jadi tilu golongan, nyaéta: (1) silihasih; (2) piwuruk; jeung (3) sésébréd.
Conto sisindiran:
- Aya roda na tanjakan,
- katinggang ku pangpung jengkol.
- Aya ronda gogoakan,
- katinggang ku hulu kohkol.
- aya listrik di masigit,
- caangna kamana-mana.
- aya istri jangkung alit,
- cangkengna kamana-mana
Tempo ogé[édit | sunting sumber]
Tumbu kaluar[édit | sunting sumber]
Rujukan[édit | sunting sumber]
- Budi Rahayu Tamsyah spk., Kamus Istilah Tata Basa jeung Sastra Sunda, Pustaka Setia, Bandung, 1999


text:
Hirup mah heuheuy jeung deudeuh. Kitu cek si Kabayan. Aya mangsana meunang kabungah, aya kalana nyorang kasusah. Ngan ceuk nu pinter, bungah jeung susah mah kumaha cara nenjo jeung ngararasakeunana. Conto gampangna, dahar jeung uyah oge ari pikiran senang mah ngeunah we nu aya. Komo mun uyahna dipurulukan daging hayam mah, pasti ngeunaaah.. pisan!
Hirup oge lain komik nu kelirna ukur hideung jeung bodas. Kadang-kadang kulawu, antara hideung jeung bodas, antara susah jeung senang. Antara pikaseurieun jeung pikasebeleun. Unggal jelema pasti ngalaman susah jeung senang. Rek tukang tani, rek dokter, rek pejabat, tukang beca, blogger, tukang nerjemahkeun, atawa anggota dewan. Pasti kungsi ngarandapan susah atawa senang.
Tatangga kuring nu anggota dewan, katempona senang bae. Pansiun boga, gajih ti DPRD mayeng, jaba anak geus jareneng. Lain eta wungkul. Anyar-anyar ieu, basa kabaud korupsi 200 milyar leuwih, manehna teu ngalaman diberok. Padahal baturna nu papada milu ngasaan duit meunang korupsi geus ngararingkuk di pangberokan. Manehna mah senang we, bisa keneh luntang-lantung, jogging saperti biasa.
Jadi inget basa kamari maca koran, nu korupsi 5 juta perak nepi ka dipasang fotona sagala, jadi DPO pulisi jeung Kejaksaan. Naha ari nu kasusna milyaran diantepkeun sina senang-senang ngahenang ngahening? Mun teu garelo ge, pasti pulisi jeung kejaksaan teh leutik burih, wanina ngan ka jelema leutik. Atawa, maranehanana pasti kabagean duit suap hasil korupsi tea. Pan tina milyaran mah meureun suapna ge puluhan atawa ratusan juta. Pasti lah...
Tapi naha enya kitu manehna ngarasa senang? Ah duka teuing, da senang soteh dina penenjo batur. Boa manehna mah ngarasa era, da najan teu dipanjara oge sarerea pada nyaho yen manehna geus ngagasab duit ra'yat. Tapi bisa oge manehna teu ngarasa era, sabab biasana nu kitu mah geus kurang kaera, mun henteu geus leungit kaera oge.
Buktina, sababaraha poe ka tukang manehna ngedarkeun formulir ka tatangga-tatangga, menta dukungan, rek nyalon deui jadi anggota dewan! Jadi, jigana mah memang geus teu boga di kaera. Atawa kaerana disakuan heula meureun. Hebat pan?
Piraku teu bisa kitu-kitu acan mah. Pan ngagarong duit ra'yat ge teu era. Komo deui ieu. Pira ge nyumputkeun kaera, piraku teu bisa. Ngan memang ceuk kuring mah manehna jelema nu luar biasa.
Naha? Mangga wae emut. Ibaratna urang geus ngagarong jelema, terus teu sabaraha lila urang menta dukungan rek nyalon deui jadi garong ka jelema nu tas digarong. Hebat pan? Pasti hebat mun teu eusleum oge.
Formulir nu dianteurkeun ku pacalangna masih keneh ngagoler dina meja. Rek dieusian? Ah moal, antepkeun we sina kosong. Kecuali mun kuring rek miluan jadi garong atawa jadi nu gelo.
Lieur ah.


text:
Rebo, 28 Méi 2014 01:09
Rebo, 28 Méi 2014 00:56
Kemis, 22 Méi 2014 04:42
Rebo, 10 Séptémber 2014 11:18
Rebo, 28 Méi 2014 01:46
Jumaah, 28 Maret 2014 03:55
Ku Dhipa Galuh PurbaSitus Megalitik Gunung Padang disebut-sebut ku para ahli Arkeologi mangrupa situs megalitik pangrohakana di Asia Tenggara. Gunung Padang perenahna di Desa Karyamukti, Kacamatan Campaka, Kabupaten Cianjur. Ti Jalan Raya Cianjur-Sukabumi, anggangna kira-kira 20 KM. Ngaliwatan sawatara pakampungan, perkebunan, dibagéakeun ku pamandangan alam nu kalintang...
Rebo, 18 Juni 2014 02:35
Kemis, 10 April 2014 06:03
Kemis, 10 April 2014 01:37
Rebo, 16 April 2014 02:10
Rebo, 16 April 2014 02:10
Rebo, 16 April 2014 02:09
Jumaah, 24 Januari 2014 23:17
Ahad, 27 Oktober 2013 04:48
Jumaah, 16 Agustus 2013 04:34
Ku Dédi KoswaraDina dora ieu panglawungan, saméméh ngobrolkeun pangajaran sastra Sunda di SD/SMP, leuwih ti heula urang nengétan sajumlah runtuyan matéri pangajaran sastra Sunda anu kudu ditepikeun ka barudak di ieu lembaga atikan. Matéri pangajaran satra Sunda, boh di SD boh di SMP, nurutkeun Kurikulum 2004, saéstuna aya dina opat aspék kaparigelan basa Sunda, nyaéta maca, ngaregepkeun, nulis,...
Ku Tatang SumarsonoAsa teu keuna mun aya nu boga pamanggih yén dina jaman ayeuna bacaan (karya sastra) Sunda nu diajangkeun pikeun barudak téh kurang, komo tepi ka nyebut euweuh pisan mah. Saenyana kaitung loba éta téh, mun ditataan judulna mah. Penerbit Kiblat kaitung getol dina medalkeun buku-buku Sunda bacaeun barudak, boh karya heubeul anu dipindo citak, boh karya weuteuhan. Kitu deui Penerbit Geger Sunten. Mun...
Rebo, 18 Juni 2014 02:41
Rebo, 30 Oktober 2013 02:17
Salasa, 04 Juni 2013 03:59
Geus, jep, jep, ulah méwék, Akil! Ayeuna mah kari sanghareupan hirup di jero pangbérokan. Ngan wayahna meureun moal bisa dihibur deui ku artis-artis nu sok dipahugi téa. Tah, barudak, bisi hayang apal conto aki-aki tujuh mulud téh nya cocok pisan Akil Mochtar nyumponan pasaratan.
Harita, basa Komisi Pemberantasan Korupsi (KPK) nyerek Akil Mochtar, poé Rebo (2/10/2013) wanci peuting, Akil Mochtar téh méwék tur ménta sangkan tim KPK ulah mawa manéhna ka Gedong KPK. Coba éta Ketua MK nepi ka méwék kitu, hartina meureun boga kénéh ari rasa éra mah.
Jumaah, 28 Maret 2014 04:04
Kemis, 09 Januari 2014 03:42
Senén, 04 Novémber 2013 04:48
Saptu, 10 Novémber 2012 01:32
Saptu, 10 Novémber 2012 01:22


text:
Sawawa
Déwasa nyaéta mangsa jelema dina ahir balég (lain barudak atawa rumaja deui), geus asak dina alat réproduksi sarta asak dina pamikiran, sawangan, jsb.[1]
Fase Déwasa[édit | sunting sumber]
- Mangsa mimiti déwasa (early adulthood) mangrupa période kamekaran anu dimimitian dina ahir umur welasan taun atawa mimiti umur 20 taunan sarta anu lekasan dina umur 30 taunan.[2] Ieu téh mangsa ngawangun kamandirian pribadi sarta ékonomi, mangsa kamekaran karir, mangsa milih pasangan, diajar hirup jeung hiji jalma sacara akrab, ngawangun kulawarga, sarta ngasuh barudak.[2] Mangsa ieu téh mangrupa mangsa jalma komitmen kana diri pribadina sorangan pikeun hiji pagawéan sarta ngalakukeun hiji hubungan intim jeung nu séjén (nikah).[3]
- Mangsa pertengahan déwasa (middle adulthood) nyaéta période kamekaran anu dimimitian dina umur kira kira 35 nepi ka 45 taun sarta manteng nepi ka umur 60 taunan.[2] Jelema nu di umur 40an biasana nyicingan dina puncak karirna.[3] Ieu téh mangsa pikeun tanggung jawab pribadi sarta sosial kawas mantuan generasi saterusna jadi individu anu kompetén, sarta bisa kahontal dina urusan karirna.[2]
- Mangsa déwasa ahir (late adulthood) nyaéta période perkembangan anu dimimitian dina umur 60 taunan atawa 70 taunan nepi ka maot.[2] Ieu téh mangsa nguranganana kakuatan sarta kaséhatan, nempo balik kahirupanana, pangsiun, sarta nyesuaikeun diri kalayan peran peran sosial anyar.[2]


text:
Mesir
Républik Arab Mesir, leuwih dikenal salaku Mesir, (basa Arab: مصر, Maṣr) mangrupakeun hiji nagara nu kalobaannana wewengkonna aya di Afrika bagian kalér-wétan.
Lega wewengkonna kira-kira 997.739 km² Mesir nyapluk Samananjung Sinai (dianggap sabagé bagian ti Asia Kidul-Kulon), teras kalobaannnana wewengkonna aya di Afrika Kalér. Mesir tepung wates jeung Libya di kulon, Sudan di kidul, jalur Gaza jeung Israél di kidul-wétan. Watesna jeung cai nyaéta liwat Laut Tengah di kalér jeung Laut Beureum di wétan.
Mayoritas populasi Mesir nyicingan di sisi Sungai Nil (kira-kira 40.000 km²). Kalobaannana daratan mangrupakeun bagian ti sagara keusik Sahara nu jarang dicicingan.
Mesir katelah eujeung peradaban kuna jeung sababaraha monumén kuna pangmegahna di dunya, misalna Piramid Giza, Kuil Karnak jeung Lebak Raja sarta Kuil Ramsés. Di Luxor, hiji kota di wewengkon kidul, aya kira-kira artéfak kuna nu nyapluk kira-kira 65% artafak kuna di dunya. Ayeuna, Mesir diakuan luas salaku pusat budaya jeung politik utama di wewengkon Arab jeung Wétan Tengah.
Daptar eusi
Politik[édit | sunting sumber]
Mesir bentukna républik ti 18 Juni 1953. Mohamed Hosni Mubarak geus ngajabat salaku Présidén Mesir dina lima période, ti 14 Oktober 1981 saenggeus rajapati Présidén Mohammed Anwar el-Sadat. Salian éta, manéhna mingpin ogé Partai Démokrat Nasional. Perdana Menteri Mesir, Dr. Ahmed Nazif diistrénan dina 9 Juli 2004 pikeun ngagentosan Dr. Atef Ebeid.
Kakawasaan di Mesir diatur ngagunakeun sistem semiprésidénsial multipartai. Téoritisna, kakawasaan éksekutif dibagi antara présidén jeung perdana menteri tapi dina praktikna kakawasaan musat dina présidén, nu dina kiwari dipilih dina pamilu nu kandidatna tunggal. Mesir ngayaan ogé pamilu parlemén multipartai.
Dina ahir Februari 2005, Présidén Mubarak ngabéwarakeun parobahan aturan pamilihan présidén nuju ka pamilu multikandidat. Pikeun kahiji kalina, ti 1952, rahayat Mesir mibanda kasempetan pikeun milih pamingpin ti daptar sababaraha kandidat. Tapi, aturan nu anyar ogé nerapkeun sababaraha batesan sangkan rupa-rupa inohong, kawas Ayman Nour, heunteu bisa sihungan dina pamilihan jeung Mubarak meunang deui dina pamilu.
Dina ahir Januari 2011, rahayat Mesir ménta Présidén nu waktos éta maréntah, Hosni Mubarak, pikeun mundur ti jabatanna. Nepi ka 18 poé aksi démonstrasi gedé méntaan Présidén Hosni Mubarak mundur, ahirnya dina kaping 11 Fébruari 2011, Hosni Mubarak resmi mundurkeun awak.
Démografi[édit | sunting sumber]
Mesir mangrupakeun nagara Arab nu populasina panglobana, kira-kira 74 yuta jalmi. Méh sakabéh populasi musat di sapanjang Walungan Nil, utamana Iskandariyah jeung Kairo, jeung sapanjang Délta Nil jeung deukeut Terusan Suéz. Méh 90% ti populasina mangrupakeun pangagem Islam jeung sisana Kristen (utamana didominasi Koptik.
Pangaruh Méditérania (kawas Arab jeung Italia) jeung Arab muncul di kalér, jeung aya sababaraha populasi asli hideung di kidul. Loba téori geus diusulkeun ngeunaan asal urang Mesir, tapi teu aya nu konklusif, jeung nu panglobana ditarima nyaéta yén masarakat Mesir téh mangrupakeun campuran ti urang Afrika Wétan jeung Asiatik nu pindah ka lebak Nil saenggeus jaman és. Urang Mesir ngagunakeun basa ti kulawarga Afro-Asiatik (saméméhna dikenal salaku Hamito-semitic).
Babagian Administratif[édit | sunting sumber]
Mesir dibagi kana 26 kagubernuran (muhafazat; tunggal – muhafazah):
Agama[édit | sunting sumber]
Agama miboga laku gedé dina kahirupan di Mesir. Teu resmina, azan nu diaweuhan lima kali sapoé jadi panangtu sababaraha kagiatan. Kairo ogé dikenal eujeung laloba munara masjid jeung garéja. Dumasar kana konstitusi Mesir, sakabéh paundang-undangan kedah cocog jeung hukum Islam. Nagara ngakuan mazhab Hanafi liwat Kamenterian Agama. Imam dilatih di sakola kaahlian keur imam jeung di Univérsitas Al-Azhar, nu miboga komite pikeun masihan fatwa ngeunaan masalah agama.
90% ti populasi Mesir mangrupakeun pangagem Islam, mayoritas Sunni jeung sabagian ogé ngagem ajaran Sufi lokal. Kira-kira 10% populasi Mesir ngagem agama Kristen; 78% dina dénominasi Koptik (Koptik Ortodoks, Katolik Koptik, dan Protestan Koptik.
Atikan[édit | sunting sumber]
Sajarahna, modérnisasi atikan di Mesir mimitina ti pangenalan kamajuan ilmu pangaweruh jeung téhnologi Napoléon Bonaparté wanci panalukan Mesir.[rujukan?] Kamajuan ilmu pangaweruh jeung téhnologi nu dipiboga ku Napoléon Bonaparté ti Perancis ieu, méré inspirasi nu kuat kana para panganyar Mesir pikeun ngalaksanakeun modérnisasi atikan di Mesir nu dianggapna stagnan.[rujukan?] Di antara inohong-inohong éta, Jamaluddin al-Afghani, Muhammad Abduh, jeung Muhammad Ali Pasha.[rujukan?]
Sistem Atikan di nagara Mesir kaasup[rujukan?]:
- Sakola Dasar (Ibtida’i)
- Sakola Nengah Kahiji (I’dadi)
- Sakola Nengah Luhur (Tsanawiyah ‘Ammah)
- Atikan Luhur
Tempo ogé[édit | sunting sumber]
Tumbu luar[édit | sunting sumber]
Tingali ogé Mesir di Wikivoyage
- (en) Situs resmi
- (en) Situs resmi pariwisata
- (en) Egypt through the ages
Bahrain · Jalur Gaza · Irak · Iran · Israél · Tepi Kulon · Kuwait · Libanon · Mesir · Oman · Qatar · Saudi Arabia · Siprus · Siprus Kalér1 · Suriah · Turki · Uni Émirat Arab · Yaman ·Yordania
Apganistan · Aljazair · Arménia · Azerbaijan · Djibouti · Éritréa · Géorgia · Libya · Maroko · Pakistan · Somalia · Sudan · Tunisia · Sahara Kulon · (RDAS)
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay


text:
Sabtu, 24 Maret 2012
HIKMAH NIKAH
kahiji tos kaluar tina konsep nikah kadua aya oge anu nyebatkeun minangka bungbuna lakirabi aya paripaos piring mah paketrokna jeung sendok, tapi upama rumah tangga tos mempar jauh tina klausul anu disebut diluhur hal ieu geus teu nyumponan deui kana syarat rukun rumah tangga, tan numawi dina hal ieu sim kuring bade nyobi medar ngeunaan bab lakirabi saur pun guru kamari ieu nalika sim kuring ngaluuhan pertikahan anjeuna yeun rumah tangga teh wajib lain keur nu ngarora wungkul anu parantos sepuh oge satungtung kadada kaduga keneh eta wajib hukumna kudu rumah tangga kudu nikah keur mere conto katurunan jeung keur silih kawulaan sabab aya beda dikawulaan kunu jadi anak atawa incu atawa dulur sok aya ragab boh nu dikawulaan boh nu ngawulaan, beda jeung ku pamajikan tah ieu diantara inti hikmah nikah teh. paingan atu kanjeng Rasul kacida nganjurkeunana kaumatna kasing saha wae anu geus akhil balig nyarankeun supaya enggal nikah. Dupi prakprakan nikah numutkeun agama islam sing horeng teu hese tibang aya calon panganten istri pameget aya dua saksi aya wali aya mahar jeung aya ijab kobul sakumaha anu parantos diatur kuaturan agama sareng nagara. tah eta nikahmah da anu sanes na mah aturan-aturan pangiring boh budaya boh kahayang urang. sakitu heula anan ngeunaan hikmah nikah.
Diposkan oleh Wisahya di 02.44
Langganan: Poskan Komentar (Atom)


text:
SESERAHAN
27.2.13
caraga basa sunda
Pancen tugas salaku Calagara dina Akad Nikah
Buka heula ku Hamdalah, Sahadat, Solawat sareng Salam.
Para wargi, sepuh, anom, jaler istri utamina ti rombongan calon panganten pemeget anu ku simkuring dihormat.
Alhamdulilah ku hidayah sareng inayah ti anjeunna urang ditakdirkeun tepang dina raraga nyambungkeun sareng manjangkeun silaturahmi diantawis dua kulawargi pangersana………………….ti …………….sareng kulawargi pangersana …………………………..ti …………….sakalih dina raraga tepung lawung, pasang subayana dua insan papasangan anu bade ngawelah sagara rumah tangga antawis pun anak neng…………….. ka pun adi …………………….
Mudah-mudahan ieu pajemuhan teh diwuwuh ku magfiroh miwah rohmat Alloh SWT.
Sadaya puji kagungan Alloh nu teu kendat – kendat nanggelang nyalira. Taya
nu ngarencangan, nunggal hiji dzat, nu sajabi ti Anjeuna mah teu aya nu layak di Sembah. Pinuji sembaheun hiji – hijina.
Sim kuring ngaku binarung ngedalkeun rasa sukur ka anjeuna. Tobat rawuh istigfar ka anjeuna, miharep binarung muntang pageuh ka anjeuna, minangka bukti katawakelan hate ka anjeuna.
Sim kuring ngaku dina lisan anu medal tina kayakinan hate, yen teu aya sembaheun pujieun dina sagala kagiatan hirup sajabi ti Alloh SWT.
Sareng sim kuring ngaku dina lisan sareng medal tina kayakinan hate yen Nabi Muhamad teh abdi Alloh rawuh utusan Mantena.
Para wargi, sepuh, anom, jaler istri anu ku simkuring dihormat.
Simkuring dina ieu waktos kapapancenan janten calagara/protokol ku pribumi sakalih, namung sateuacanna neda sihapunten boh bilih dina ngadugikeun ieu acara seueur kakiranganana.
Kanggo lancarna akad nikah ieu simkuring parantos nyusun runtuyan acara kalayan pamugi, mudah-mudahan sapagodos sadayana.
Runtuyan Acara
1. Bubuka
2. Aosan Ayat Suci Al-Quran ku saderek ……………………….
3. Lisan Seren Sumeren ti sesepuh calon panganten pameget Pangersana ……..
4. Lisan Panampian ti sesepuh calon panganten istri Pangersana ………………….
5. Seren Sumeren simbolis tawis pamatri asih pameungkeut deudeuh ti sepuhna
calon panganten pameget ka sepuhna calon panganten istri.
6. Ijab Qobul :
Pamariosan ku P 3 M / KUA
Ijab Qobul
7. Sungkem
8. Sawer / Kaul
9. Tutup / Ngawilujengkeun
Nu pasini jatuk rami ayeuna dugi ka wanci.
Nu paheut ngeuyeuk kadeudeuh ayeuna parantos rawuh.
Yu papag yu bageakeun bagea wilujeung sumping.
Calonna raja sadinten nu ginding rek diistrenan.
Bagea wilujeung rawuh, anaking sumangga linggih.
Ulah kasmaran, mangga niatan ngambah tangga kabagjaan.
Aling-aling sanubari alang-alang na kasmaran.
Katebak mandara ringkang, ringkang tedak pangantenan.
Cag ringkang dilawang pamor.
Awor papasangan antara nu tandang jeung nu nganti.
Cag ngarandeg heula ieu pangbagea riwayahna, tampi ku asih kalung kembang kaheman.
Jung satangtung kalungkeun kana kalbu saestu,
Minangka tedak sarasa mapaesan.
Sumangga angseu saseuseup meumeut,
Tampi galih sanubari.
Rum arum arum.arum, Rum arum
Sakitu heula, pancen Calagara iyasana Drs.Budi Rudiatna, mugia aya guna keur anu kapapancenan tugas janten Calagara atawa nu ngatur acara dina raraga akad Nikah. Wilujeng mancen tugas !
Pangersa bapa pupuhu sakola anu ku sim kuring dipihormat,
Pangersa Bapa miwah ibu guru anu ku sim kuring dipihormat,
Pangersa bapa miwah Ibu rawuh teteh oge kakang Alumni SMA Negeri 2 Ciamis anu ku sim kuring dipihormat,
Langkung ti payun sumangga urang sanggakeun puji sinareng sukur ka Gusti nu maha suci rehna Alhamdulillah ku Rahmat sareng Inayah manten-Na , dina danget ieu urang sadaya dipaparin kasehatan sareng ni’mat islam dugi ka urang sadaya tiasa tiasa kempel ngarium, patepung lawung paamprok jonghok di ieu patempatan dina ieu acara anu ku urang sadaya diantos-antos, nyaeta acara tepang sono Akbar SMA Negeri 2 Ciamis.
Solawat miwah salam mugia salamina ngocor ka jungjunan urang Nabi Agung Muhammad SAW, Ka kulawargina, ka para sahabatna, ka para tabi’in-tabi’ina dugi ka urang salaku umatna mugi di yaumil ahir kenging sapa’at ti manten-Na.
Hadirin sadaya hormateun sim kuring!
Nepangkeun wasta pu Siti Nur Azizah Alumni angkatan 1993. Sim kuring ngadeg cumarios di payuneun hadirin sadaya wireh kapancenan salaku panata acara dina ieu acara, nyaeta acara tepang sono Akbar SMA Negeri 2 Ciamis ti kawit sakola ieu ngadeg dugi ka wanci ayeuna. Sim kuring neda widi tina kaweningan galih neda jembar setra manah seja nyanggakeun wilujeng sumping ka hadirin sadaya anu parantos kersa ngaluuhan ieu acara, sewu nuhun laksaketi kabingahan. Sumangga lalinggih dina tempat anu parantos disayogikeun. Mugia sing genah betah.
Anapon runtuyan acara tepang sono Akbar, nyaeta :
1. Bubuka
2. Ngaoskeun ayat suci Al-Qur’an dilajengkeun solawat nabi
3. Kedal pamappag ti pupuhu panata calagara tepang sono Akbar
4. Nembangkeun Nasyid
5. Biantara pangbagea ti Bapa pupuhu sakola
6. Biantara pangbagea ti pupuhu OSIS SMA N 2 CMS
7. Biantara pangbagea ti wawakil Alumni
8. Bewara forum alumni
9. Do’a
10. Panutup
Hadirin bapa miwah ibu rawuh teteh oge kakang Alumni anu ku sim kuring dipihormat!
Supados teu nyangkolong kana waktos , sumangga ieu acara urang buka ku maos basmallah sasarengan, bismillahirrahmanirrahim..
Mugia ku ngalangkungan aosan basmallah ieu kagiatan kenging barokah sareng rido Allah SWT.
Salajengna, sim kuring ngahaturanan ka saderek ..... kanggo maoskeun ayat suci Al-Qur’an dilajengkeun mingpin solawat nabi. Sumangga dihaturanan!
Hatur nuhun ka saderek ...... anu parantos ngaoskeun ayat suci Alqur’an sareng mingpin solawat nabi, Tos lami acara tepang sono ieu di antos-antos, urang sadaya paturay tineung saparantos sakola tilu taun lamina nungtut elmu di SMA 2. Emut ka sakola, emut ka rerencangan saparakanca, emut ka bapa sinareng Ibu guru. Tangtos moal hilap.
BUBUKA
Assalamua’laikum Wr. Wb.
Bapak-bapak, Ibu-ibu para wargi sadayana anu sami llinggih, hormateun simkuring.
Sakumaha ka uninga ku sadayana, Alhamdulillah calon panganten pameget miwah rombongan parantos sumping ngaleut ngengkeuy ngabandaleut,ngembat-ngembat nyatang pinang. Bismilah, purwa wiwitan ieu pamuka carita minangka pamuka acara. Babasan padika pagawean lamun nangtung ka jungjunan, sing lulus bantun jeung tumbu buah seureuhna.Neda panyaksen acara bade dikawitan.
MAPAG CALON PANGANTEN PAMEGET
Pangersa calon panganten pameget miwah rombongan.Jagong tuhur meunang ngunun haturan wilujeng sumping, di sugeng ing pucu galuh kelurahan katelahna,tempat anyar pangharepan sarakan keur kahirupan kulawargi.Calon panganten Istri, bisi si jalu hanjelu si lanang honcewang, sumangga geura hayap calon panganten pameget miwah rombongan.
PANGALUNGAN MANGLE
Tawis panampian tatamu, tanda kameumeut, kadeudeuh, tawis asih ti kakasih, tanda tresna kanyaah, mangga geura kalungkeun eta mangle tawis pangrungrum hate perseka kabersihan manah (mangle di kalungkeun).Haturan wilujeng sumping kacalon panganten pameget. Tutut gunung keong reuma, sumangga geura gek calik.
SESERAHAN
SESERAHAN
Bismillahhirrahman nirahim
Para hadirin, miwah para tatamu sadayana, khususna ka calon panganten pameget miwah rombongan, bawi raos emutan pribados, pamali mun dilami-lami, teu kedah dilila-lila, nu dianti-anti ti tatadi,di dago-dago ti bareto, ayeuna parantos nyampak. Sok sanaos sami surti, sami uninga maksadna, nanging, kanggo nyumponan tindak tanduk tata titi duduga. Peryoga manusa pangesi dunya, anu parantos dipaparinan manah, rasa, lisan dina saliring dumadi.Teu cekap ku surti sareng tekad wungkul, namung kedah di sarengan ku ucap .
Teu sae miulan awi, mere cai geusan mandi, mere huhut tina guguran.Namung kedah di bejer beaskeun,kembang boled nu tetela.
Para hadirin miwah para tatamu sadayana, acara urang kawitan ku lantunan kalam ilahi nu bade di lantunkeun ku ____________________________
Ngahaturkeun nuhun ka ____________________ Nuparantos ngalantunkeun kumandang kalam ilahi, mudah-mudahan ageung manfaatna kanggo numaoskeun khususna, umumna ka urang sadaya anu sami-sami ngupingkeun. ”amin”.
Calon panganten pameget miwah rombongan, mugi teu janten kekeling galih renghat nya mamnahan, aya naon nya pamaksadan. Numawi jauh-jauh di jugjug anggang-anggang di teang. Sumangga geura wakcakeun masing balaka (Sumangga ka pangersa kasepuhan calon panganten pameget dihaturanan kapayun kanggo ngadugikeun lebetning kalbu jeroning ati).
PANAMPIAN
Para wargi sadayana, nembe sami-sami nyakseni gerentes kalbu kasepuhan ti pihak calon panganten pameget miwah rombongan. Lain lantung tambuh laku sanes lunta tanpa seja, purwa aya nu di maksad, seja ngaitkeun janji pasini , manjangkeun simpai babarayaan, sakotretna tina hate.
Sakeser daun satangkal, sabungkus bareng jeng bungkusna nyerahkeun panganten pameget sareng cacandakanna. Sim kuring saukur darma, teu wasa panjang carita. Kanggo pang walerna mangga nyanggakeun kanu di sepuhkeun ti pihak calon panganten Istri.Waktos di sayogikeun.
Para wargi sadayana, bingah amarwata suta, bingah ka giri-giri, bingah nu taya papadana. Nugar cadas mangih emas, mobok manggih gorowong, aya jalan komo mentas. Jalan gede sasapuan batu turun kesik naek, itu purun ieu daek, laksana nya pamaksadan.
Kumargi eta mangga geura hayap calon panganten pameget miwah cacandakanana
Mangga cacandakan hiji di dugikeun secara simbolis ku Ibu calon panganten pameget di tampi ku Ibu calon panganten istri.Nusanes namah di antaykeun wae.
(Mangga calon panganten pameget di candak kalebet heula kangge di dangdosan).
Panumbu catur/MC PATURAY TINEUNG KELAS XII SMAN 1 SUMEDANG
Assalamualaikum wr.wb
Sampurasun nu kasuhun ka pupuhu SMAN 1 Sumedang, pupuhu Dinas Pendidikan, komite sakola, guru-guru SMAN 1 Sumedang, bagea ka siswa-siswi SMAN 1 Sumedang, ibu miwah bapak, saderek sadayana, kum ka dulur-dulur nu pengkuh mitra baraya nu satia kana basa jeung budaya sunda.
Sateuacana sumangga urang sasarengan nyanggakeun puji sinareng sukur ka Gusti Nu Maha Agung anu parantos maparin kasehatan sareng kakiatan ka urang sadaya. Alhamdulillah ku jalaran nikmat ti manten-Na dina danget ieu urang tiasa kempel ngariung di ieu tempat dina raraga “Paturay Tineung Kelas XII SMAN 1 Sumedang”.
Sholawat sinareng salam, urang sanggakeun ka jungjunan alam Nabi Muhammad SAW. , ka para kulawargana, para sohabatna, kalih urang salaku umatna. Amin.
Langkung tipayun simkuring seja nyanggakeun pangwilujeng, rehna siswa-siswi kelas XII parantos lulus Ujian Nasional taun 2011.
Sateuacana, didieun aya sababaraha rupi acara. Simkuring bade medarkeun heula runtuyan acarana diantawisna:
1. Bubuka
2. Mapag Pupuhu
3. Aosan Ayat Suci Al-Quran
4. Pidangan lagu ti Paduan Suara SMAN 1 Sumedang
5. Laporan ti pupuhu panata calagara
6. Laporan ti pupuhu OSIS
7. Pidangan tarian (mangrupi tari merak ti wawakil siswi kelas XI SMAN 1 Sumedang
8. Kedal lisan ti wawakil kelas XII
9. Pidangan seni angklung ti Lingkung Seni Sunda SMAN 1 Sumedang
10. Kedal lisan ti pupuhu sakola
11. Pidangan lagu ti Paduan Suara SMAN 1 Sumedang
12. Kedal lisan ti komite sakola
13. Kedal lisan ti Dinas Pendidikan
14. Pidangan upacara adat prosesi paturay tineung kelas XII
15. Doa
16. Pidangan kasenian gondang
17. SMANSA Award
18. Bewara siswa/siswi berprestasi
19. Pembagian STTB
20. Panutup
Supados teu nyangkolong kana waktos, sumangga urang kawitan wae ieu acara ku aosan basmallah sasarengan. Bismillahirrahmanirrahim.
Hadirin anu ku simkuring dipihormat, salajengna hayu urang nyakseni mangrupi pidangan prosesi mapag pupuhu SMAN 1 Sumedang miwah rengrengan. Mangga dilajengkeun ku panumbu catur kasenian.
Hadirin, salajengna hayu urang sami-sami regepkeun aosan ayat suci Al-Quran anu seja didugikeun ku saderk…… ka saderek……dihaturanan.
Nincak kana acara nu kaopat. Urang nyakseni mangrupi pidangan lagu ti paduan suara SMAN 1 Sumedang.
Salajengna nyaeta laporan ti pupuhu panata calagara. Ka saderek…..dihaturanan.
Lajeng, acara nu kagenep nyaeta laporan ti pupuhu OSIS. Ka saderek……dihaturan.
Nincak kana acara nu katujuh, hayu urang sami-sami nyakseni mangrupi pidangan tari merak ti wawakil siswi kelas XI SMAN 1 Sumedang.
Salajengna, acara nu kadalapan nyaeta kedal lisan ti wawakil kelas XII. Ka saderek…dihaturanan.
Lajeng, acara nu kasalapan nyaeta mangrupi pidangan seni angklung ti Lingkung Seni Sunda SMAN 1 Sumedang. Wilujeng nyakseni.
Salajengna, acara nu kasapuluh kedal lisan ti pupuhu sakola. Bapak Drs. H Masduki Heryana M.M anu ku simkuring dipihormat dihaturanan.
Nincak kana acara nu kasabelas mangrupi pidangan lagu ti paduan suara SMAN 1 Sumedang. Wilujeng nyakseni.
Salajengna, acara nu kaduabelas kedal lisan ti komite sakola. Bapak ……… anu ku simkuring dipihormat dihaturanan.
Salajengna, acara nu katilubelas kedal lisan ti pupuhu Dinas Pendidikan. Bapak ……… anu ku simkuring dipihormat dihaturanan.
Ayeuna urang nincak kana acara puncak, mangrupi pidangan upacara adat prosesi paturay tineung kelas XII. Mangga dilajengkeun ku panumbu catur kasenian.
Lajeng, acara nu kalimabelas nyaeta doa. Ka saderek………..dihaturan kanggo mingpin doa.
Salajengna, acara nu kagenepbelas mangrupi pidangan kasenian gondang. Hayu urang sami-sami nyakseni.
Nincak kana acara nu katujuhbelas nyaeta SMANSA Award. Naon atuh SMANSA Award teh?
Acara nu salajengna nyaeta beware siswa/siswi berprestasi.
Lajeng, acara nu kasalapanbelas, hayu urang nyakseni kelas XII dibaragi STTB.
Ibu miwah bapak anu ku simkuring dipihormat. Runtuyan acara parantos dilaksanakeun. Mugi-mugi ieu acara teh aya mangpaatna. Rupina ieu acara teh urang pungkas wae, simkuring Hanifah Alshofa Nurul Aini sareng Deden Kurnia Syam neda dihapunten samudaya kalepatan. Hatur nuhun kana perhatosannana. Mangga urang tutup ku aosan hamdallah sasarengan. Alhamdulillahirabbilalamin….Wassalamualaikum wr.wb
Langganan: Poskan Komentar (Atom)


text:
Lagu Parahyangan mp3 download
Kacapi Suling - Lambang Parahyangan mp3
Ulah Ceurik - Yana Kermit ( Pop Sunda Parahyangan ) mp3
Ma Enyot - Leungit HP @Klip Parahyangan - Bandung TV mp3
Hanjakal - Rita Tila Top Parahyangan - Musik Pop Sunda - lagu Pop Sunda mp3
Indonesian Railways " Argo Parahyangan " mp3
POP SUNDA - Argo Parahyangan mp3
SENAM BUGAR PARAHYANGAN mp3
Lagu Sunda Cianjuran - Lambang Parahyangan mp3
pop sunda alam parahyangan mp3
lagu anak indonesia_alam parahyangan mpeg4 mp3
BUKA DIKIT JOSSSSS ADE SAGARA LIVE BENTANG PARAHYANGAN BANDUNG TV mp3
tenda biru (versi lawak) mp3
P-Project - Lagunya Lagu Bola mp3
Iklan Djarum Coklat - Pesona Parahyangan (2002-2003) @ ANteve dan INDOSIAR mp3
parahyangan jaman baheula mp3
Sorgemagz.com - Banda Neira - Media Parahyangan Session mp3
Bentang Parahyangan Bandung TV .wmv mp3
Sorgemagz.com - Banda NeiralMedia Parahyangan SessionlBersama Teman - Temanl mp3
Pop sunda Layung beureum mp3
TOP Parahyangan LAMUNAN. Voc. YAYAN JATNIKA. - YouTube.flv mp3
Parahyangan Catholic University Choir - Llangollen Musical Eisteddfod 2010 - Folk Song Choirs mp3
Parahyangan Catholic University Choir - Luk- Luk Lumbu mp3
Kereta:ArgoBromoAnggrek,Dwipangga,Jati,Parahyangan,Gajayana,Gumarang,Cirebon,KrakatauExpress,Taksaka mp3
Inside KA 27 Argo Parahyangan mp3
Kota Baru Parahyangan mp3
NGERI!! Kereta Argo Parahyangan Anjlok Diatas Jembatan Jurang Cisomang mp3
Kereta Api Argo Parahyangan (kompilasi) mp3
goodroots - reggae parahyangan mp3
Kacapi Suling Cianjuran Suara Parahyangan - Kembang Wera mp3
Download Lagu Lagu Parahyangan mp3 free for your computer, notebook, gadget, tablet or android smartphone on mp3jip.com music websites. Please remove after listening and buy original CD or DVD to support artists.


text:
Basa Perancis
Basa Perancis atawa Prancis (le français, la langue française) nyaéta salah sahiji basa pang penting ti jumplukan basa Roman sanggeus basa Spanyol sarta basa Portugis. Basa Perancis mangrupa basa anu panglobana diomongkeun ke-11 di dunya. Nepi ka warsih 1999, basa ieu diomongkeun ku leuwih ti 77 juta jelema di dunya minangka basa ibu, sarta ku 128 juta jiwa séjénna minangka basa kadua.
Basa Perancis ogé dipaké minangka basa resmi atawa basa pamaréntahan ku sawatara perhimpunan sarta organisasi, kawas Uni Éropa, IOC, PBB, sarta FIFA.
Tumbu kaluar[édit | sunting sumber]
- (en) French 101
- (fr) Kamus Dicovia Kamus basa Perancis-Indonésia


text:
SMS
SMS, singketan tina kecap-kecap basa Inggris Short Message Service, nyaéta hiji layanan anu dilaksanakeun ku hiji telepon mobil pikeun ngirim atawa nampa talatah-talatah pondok. Mimitina SMS dirarancang sabagé bagian tina GSM, tapi ayeuna geus bisa dilaksanakeun dina jaringan (raramat) mobil (usik) séjénna kaasup raramat UMTS.
Hiji talatah SMS maksimal diwangun ku 140 byte, dina harti séjén hiji talatah bisa ngamuat 140 sipat 8-bit, 160 sipat 7-bit atawa 70 sipat 16-bit pikeun basa Jepang, Basa Mandarin sarta Basa Koréa anu maké Hanzi (Aksara Kanji / Hanja). Sajaba ti 140 byte ieu aya data-data séjén anu dikandung. Aya ogé sawatara padika pikeun ngirim talatah anu leuwih ti 140 byte, tapi pamaké kudu mayar leuwih ti sakuduna.
SMS bisa ogé dipaké pikeun ngirim gambar, sora jeung film. SMS wangun ieu disebut MMS.
Talatah-talatah SMS dikirim ti hiji telepon mobil ka puseur talatah (SMSC dina basa Inggris), di dieu talatah ditunda sarta dicoba dikirim salila sababaraha kali. Sanggeus waktu anu geus ditangtukeun, biasana sapoé atawa 2 poé, tuluy talatah dihapus.
SMS pohara populér di Éropah, Asia jeung Australia. Di Amérika Sarikat, SMS rélatif jarang dipaké. SMS populér alatan rélatif murah. Di Indonésia, gumantung pausahaanana hiji SMS kira-kira antara Rp. 45,- nepi ka Rp. 750,-.
Alatan hésé ngetikna atawa pikeun ngahémat tempat, biasana talatah SMS disingket-singket. Tapi masalah kahésé ieu ayeuna geus katungkulan alatan réa telepon mobil anu ngabogaan fungsi kamus.
Talatah-talatah SMS kungsi ngagemparkeun sarta ngabalukarkeun parobahan-parobahan leutik di masarakat. Sawatara conto:
- Januari 2001, Joseph Estrada dipaksa turun tahta salaku présidén Filipina lantaran kampanyeuna dilakukeun ngaliwatan SMS.
- Di Malaysia, kungsi aya nu ngalakukeun pipirakan ngaliwatan SMS. Dina bulan Juli 2001, pamaréntah Malaysia mutuskeun yén dina ngaragragkeun talak tilu (dina pipirakan nurutkeun ageman Islam) henteu kaci maké SMS lantaran saha waé bisa nginjeum atawa maok sahiji telepon mobil sarta ngirim talatah pipirakan kasebut. Euweuh bukti saperti tulisan, sora anu bisa didéngé, atawa saksi anu bisa ngesahkeun. Talak kasebut perlu di daptarkan di mahkamah atawa kantor kadi saméméh disahkeun.


text:
Manchester United
Ngaran lengkep kleub ieu nya éta Manchester United Football Club anu mimiti ngadeg taun 1878 anu ngaranna Newton Heath LYR F.C. anu boga jujuluk nya éta The Red Devils, United alamatna kantorna di Sir Matt Busby Way,Old Trafford, Manchester M16 0RA aya ogé Situs resmina [[1]].Anu bogana nya éta Malcolm Glazer, pupuhuna Joel Glazer, ari managerna Alex ferguson[1].Manchester United kandangna di stadion Old Trafford anu kuota tempatna jang 75.957 panongton di kota Manchester[1]. Manchester United mangrupa kleub anu beunghar ku sajarah[1].Kitu ogé nu mikaresep kleub nu markasna di kota Manchester ieu ogé mingkin loba[1]. dibarengan ku sagala masalah jeung préstasi anu dihontal, kleub MU mangrupa salasahiji kleub anu miboga daya irut gedé jeung miboga sajarah anu rupa-rupa[1]. Kleub ieu mimiti aya maké ngaran Newton Heath Lancashire and Yorkshire Railwaiy F.C (Newton Heath LYR F.C.) nalika taun 1878 ku para pagawé rél karéta api di Newton Heath[1]. Sajarah kleub ieu, harita kaos tim anu warnana héjo-emas jeung maranéhna maén di lapang anu leutik di North Road, dekeut stasion karéta api Piccadilly Manchester anu lilana lima belas taun saméméh pindah ka Bank Street taun 1893[1]. Kleub ieu geus ngiluan kompetisi maén bal tahun saméméhna jeung mimiti megatkeun hubunganana jeung stasion karéta api nepi ka jadi pausahaan anu mandiri jeung ngistrénan saurang girang serat anu tungtungna miceun ngaran LYR ti ngaran maranéhna jadi Newton Heath F.C hungkul[1]. Tapi nalika taun 1902, tim MU ampir-ampiran bangkrut kalawan hutangna leuwih ti £2500 jeung lapang Bank Streetna gé ditutup[1]. Saméméh kleubna bubar, maranéhna narima bantuan dana ti J.H. Davies, direktur Manchester Breweries[1]. Harita diayakeun rapat jang ngaganti ngaran kleub[1].Manchester Celtic jeung Manchester Central nya éta ngaran anu diusulkeun mimitina, tapi ngaran anu dipilih tungtungna mah angger Manchester United anu sacara resmi eksis ti mimiti ping 26 April 1902[1].Harita ogé Davies ngaganti warna tim jeung kapilih warna beureum jeung bodas salaku warna tim Manchester United[1].
Ernest Mangnall dipilih jadi girang serat klub ngaganti James West anu ngundurkeun diri ping 28 September 1902[1]. Mangnall usaha jang ngaronjatkeun tim ka divisi hiji harita ngan gagal dina usaha mimiti, jeung ngan peringkat kalima Liga Divisi Dua[1]. Mangnall pin mutuskeun jang nambahan sababaraha pamaén ka kleub kawas Harry Moger, Dick Duckworth, John Picken,jeung Charlie Roberts anu harita nyieun parobahan anu signifikan[1].
Daptar eusi
Préstasi-préstasi[édit | sunting sumber]
Préstasi juara anu kungsi di cangking ku MU nya éta: Jawara Liga : 1908, 1911, 1952, 1956, 1957, 1965, 1967, 1993, 1994, 1996, 1997, 1999, 2000, 2001, 2003, 2007, 2008, 2009, 2011
Jawara Piala FA : 1909, 1949, 1963,1977, 1983, 1985, 1990, 1994, 1996, 1999, 2004
Jawara Piala Liga : 1992, 2006
Jawara Liga Champions : 1968, 1999, 2008
Jawara Piala Winners : 1991
Jawara Piala Dunia Klub : 1999, 2008
Jawara Piala Super : 1991
Daftar Pamaén MU 2010/2011[édit | sunting sumber]
Kiper[édit | sunting sumber]
Bék[édit | sunting sumber]
- 2 Gary Neville (captain)[2]
- 3 Patrice Evra[2]
- 5 Rio Ferdinand[2]
- 6 Wes Brown[2]
- 12 Chris Smalling[2]
- 15 Nemanja Vidic[2]
- 20 Fábio[2]
- 21 Rafael[2]
- 22 John O’Shea[2]
- 23 Jonny Evans[2]
- 30 Ritchie De Laet[2]
- 44 Joe Dudgeon[2]
- 45 Oliver Gill[2]
Gelandang[édit | sunting sumber]
- 4 Owen Hargreaves[2]
- 8 Anderson[2]
- 11 Ryan Giggs (vice-captain)[2]
- 13 Park Ji-Sung[2]
- 16 Michael Carrick[2]
- 17 Nani[2]
- 18 Paul Scholes[2]
- 24 Darren Fletcher[2]
- 25 Antonio Valencia[2]
- 28 Darron Gibson[2]
- 31 Corry Evans[2]
- 42 Magnus Eikrem[2]
Penyerang[édit | sunting sumber]
- 7 Michael Owen[2]
- 9 Dimitar Berbatov[2]
- 10 Wayne Rooney[2]
- 14 Javier Hernández[2]
- 26 Gabriel Obertan[2]
- 27 Federico Macheda[2]
- 33 Bebé[2]


text:
Teu beda
jeung Bang Toyib, geus tilu kali lebaran Steven Cungahgore teu mulang mulang kalemburna, di Bojong kenyot. Cenah, lain teu hayang nurutan jiga batur anu mulang saban lebaran atawa saban bulan, kalan kalan aya nu saban minggu sagala, ngan manehna geus wakca mun can sukses moal waka balik.
Urang Bojongkenyot mah geus paraham lamun balik ti panyabaan geus mawa mobil weuteuh atawa ngiringkeun pamajikan satilu tilu, geus dianggap jalma sukses. Biasana waktu lebaran nembongkeun kasuksesanana teh.
Balukarna sapoe ka lebaran di Bojongkenyot jadi heurin ku kandaraan, sapaparat jalan diunggal buruan pinuh ku mobil weuteuh, malahan gigireun paranje ge beak kuparkir. Kitu deui jadi heurin ku nu barahenol,unggal waktu aya we nu balawiri, meureun nu eta ge daratang tikota bawa urang Bojongkenyot anu geus sukses.
Geus cunduk kana waktuna lebaran taun ieu Steven Cungahgore nohonan jangjina, balik kalembur kalayan ngaringkid honda jazz kelir beureum moronyoy pikabitaeun. Beja nu sumebar, cenah Steven Cungahgore kiwari geus jadi jalma sukses alatan jadi kolektor dompet antik, padahal nu saenyana dompet nu sakitu ngaleunyana lain hasil tina usaha nu sawajarna, tapi hasil tina 3C, Cupat Copet Capit, kitu deui mobil nu dibawana ngan ukur mobil rentalan.
Pamikirna daripada kapahung saumur umur teu bisa balik dipangumbaraan, leuwih hade gudar gedor,najan tekor tapi sohor. Panampilanana ge beda pisan jeung Steven Cungahgore tilu taun katukang basa manehna nek indit kakota, ayeuna mah awakna ge pinuh kutato kayaning gambar keuyeup, kalajengking, hurang, sendal capit jeung gegep, diluyukeun jeung hobina, cupat capit.
Harita pas poe lebaran pisan, sabada sungkem jeung indung bapana Steven Cungahgore gura giru indit ka kuburan akina nek nadran sakalian nek komplen lantaran baheula akina kungsi mere jangjawokan pikeun mikat wanoja, ngan pas dipraktekeun ka saurang wanoja manan kapincut kalahka nyiduhan.
Tilu jam lima belas menit Steven Cungahgore ngalelengkur diluhureun pajaratan akina, ngirim doa nepikeun ka luut leet kesang, nincak ka doa panutup, ngadadak pundukna aya nu noel. "Lain ieu kuburan aki maneh mah atuh, tuh nu itu!" Ceuk mang Jhoni Kober anu sapopoena purah ngagali kubur, mere nyaho. "Maenya mang, atuh lapur ngadeluk ngadoa meunang tilu jam teh kudu diulang timimiti deui, da salah sasaran!" Tembal Steven Cungahgore bari muru kuburan anu dituduhkeun ku mang Jhoni Kober, gog cingogo. "Copy pastekeun we euy doana tinu tadi meh teu cape!"Jhoni Kober mere ideu. "Aeh enyanya, ideu bagus tuh!" Tembal Steven Cungahgore serengeh.
Lir selebritis, sorena Steven Cungahgore ngayakeun open house, pangeusi lembur tumplek daratang, kaasup para wanoja anu ngadadak sing darilak hayang dipikaasih ku manehna. Wanoja nu baheula nyiduhan ge katingali aya "Dulu boleh bertingkah, tapi sekarang sudah waktunya bertekuk lutut!" Gerentes Steven Cungahgore bari neuteup anteb.
Lebaran poe kadua Steven Cungahgore ngabedahkeun balong akina. Sapopoe ngeueum dina cai tur paguley jeung leutak, pas hanjat tato gegep jeung sendal capitna luntur, anehna tato keuyeup, hurang jeung kalajengking mah teu luntur, ngan robah jadi gambar geleng dage.
Sanggeus lima poe dilembur, poe kagenepna Steven Cungahgore balik deui pangumbaraanana,pas nepi, teu langsung kapondokna tapi langsung ka terminal, maksudna nek menta dihampura sugan we cenah panggih jeung jalma jalma anu kungsi dicopet ku manehna baheula. Hayang alih propesi Steven Cungahgore teh, ngan nek investasi di pasar modal kaburu krisis global, nek jualan,cenah ceuk ahli weweton teu cocog, nek jadi kuroptor naon nu dikorupsina, nya kapaksa ngagugulung deui propesi heubeul, sakalian nyalurkeun hobina nyaeta 3C, Cupat Copet Capit. Hasilna cenah jeung modal kawin, meh unggal poe bisa 3C oge, Culak Colok Celengok! Beu!


text:
Aérojél
Aérojél téh bahan padet nu dénsitasna handap, dijieun tina jél anu komponén cairna geus diganti ku gas. Hasilna mangrupa padetan anu dénsitasna kacida handapna kalawan pasipatan anu penting, utamana salaku insulator.
Ieu bahan kadang sok disebut haseup beku (frozen smoke), haseup padet (solid smoke), atawa haseup bulao (blue smoke), dumasar kana watekna anu semi-transparan sarta pendaran cahya dina éta bahan. Tapi, mun dicabak, ieu bahan téh karasa kawas Styrofoam tina polistiréna.
Aérojél munggaran dijieun ku Steven Kistler taun 1931, hasil tumpangan jeung Charles Learned ngeunaan saha nu bisa ngaganti cairan dina selé (jéli) tanpa jadi ngariut.[1][2] Silika jél téh minangka hasil anu munggaran. Salajengna, aérojél bisa dijieun tina rupa-rupa bahan; Kistler nyieun aérojél tina silika, alumina, kromia, jeung timbal oksida. Aérojél karbon mimiti dikembangkeun taun 1990-an.[3]
Daptar eusi
Pasipatan[édit | sunting sumber]
Mun dicabak, aérojél karasa kawas busa nu hampang tapi kaku, antara Styrofoam jeung busa floral héjo nu sok dipaké nata kembang. Aérojél téh bahan garing nu dararna nanofoam, teu pisan-pisan mirip jél (dingaranan kitu sotéh pédah baé diturunkeun tina jél). Mun dipencét laun, aérojél moal dekok. Tapi lamun dipencétna tarik mah dekokna bisa permanén. Mun dipencét leuwih tarik, ieu aérojél bakal ruksak, kawas rengat dina kaca—hiji pasipatan anu katelah friabilitas. Najan kitu, aérojél téh wangunna kuat pisan, alatan mikrostruktur déndritik, nu ngagundukkeun partikel-partikel buleud ukuran 2-5 nm. Gundukan ieu ngawangun tilu-diménsi ranté fraktal anu loba ngandung pori leuwih leutik ti 100 nm. Ukuran jeung dénsitas rata-rata porina bisa ditangtukeun waktu éta aérojél dijieun.
Aérojél insulator panas anu kacida jétuna, sabab ampir teu bisa ditembus ku tilu cara alih panas (konvéksi, konduksi, jeung radiasi). Ieu bahan alus pisan salaku inhibitor konvéktif, sabab udara teu bisa asup kana kisina. Aérojél silika hususna alus pisan salaku insulator konduktif, sabab silika sorangan goréng pisan dina ngonduksikeun panas—béda jeung aérojél logam nu sipat insulatorna teu pati alus. Aérojél karbon alus pikeun insulator radiatif, sabab karbon bisa nyerep radiasi infrabeureum nu ngalihkeun panas. Aérojél nu paling insulatif taya lian ti gabungan dua bahan ieu: aérojél silika nu ditambahan ku karbon.
Kusabab watekna nu higroskopik, aérojél téh garing sarta désikan anu kuat. Jalma nu nyepeng aérojél hadéna mah maké sarung leungeun, ngarah kulit leungeunna teu garing.
Kusabab kandunganana lolobana udara, aérojél katémbong semi-transparan. Kelir anu némbongan taya lian alatan pendaran Rayleigh (Rayleigh scattering) cahya katémbong parondok ku wangun déndritik ukuran nano.
Kusabab hidrofilik, aérojél gampang pisan nyerep lembab nu balukarna jadi robah bentuk, kontraksi nepi ka ruksakna. Karuksakan ieu bisa dihulag ku olahan kimiawi, sahingga jadi hidrofobik.
Tipeu[édit | sunting sumber]
Aérojél silika[édit | sunting sumber]
Aérojél silika téh minangka tipeu aérojél paling galib dipaké sarta ditalungtik. Ieu téh mangrupa zat nu bahan dasarna silika, diturunkeun tina jél silika. Padetan anu dénsitasna paling handap nyaéta nanofoam silika (1 mg/cm3)[4], ronjatan tina 1,9 mg/cm3[5], padahal dénsitas udara baé 1,2 mg/cm3.
Catetan[édit | sunting sumber]
Rujukan[édit | sunting sumber]
Ti misi NASA di AEROGEL.
- J. Fricke, A. Emmerling (1992). "Aerogels—Preparation, properties, applications". Structure & Bonding 77: 37-87.
- N. Hüsing, U. Schubert (1998). "Aerogels - Airy Materials: Chemistry, Structure, and Properties". Angewandte Chemie International Edition 37 (1/2): 22-196.
- Pierre A. C., Pajonk G. M. (2002). "Chemistry of aerogels and their applications". Chemical Reviews 102 (11): 4243 - 4266.
Tumbu kaluar[édit | sunting sumber]
- NASA photos of aerogel
- Copy of Lawrence Berkeley National Laboratory page on the Thermal Properties of Silica Aerogels
- Another LBL article covering the development of aerogels
- Aerogel FAQ at NASA JPL
- Aerogel FAQ
- Aerogel Jewelry by Aerogem—Includes Aerogel Photo Gallery
- "A Solid That's Light As Air" karya Dylan Tweney. Wired, 23 Pébruari 2006
- Aerogel insulates the The House of the Future?
- American company researching and producing flexible aerogel blankets for insulation
- Swedish company researching aerogel glass for windows
- Blog concerned with research, development and manufacture of double glazing insulating glass units with aerogel components
- Indian scientists develop an ultra light-weight aerogel material, which has the capacity to bear or support a weight five lakh times more than its own body weight.
- ↑ Kistler S. S. (1931). "Coherent expanded aerogels and jellies". Nature 127 (3211): 741.
- ↑ Kistler S. S. (1932). "Coherent Expanded-Aerogels". Journal of Physical Chemistry 36 (1): 52 - 64.
- ↑ Pekala R. W. (1989). "Organic aerogels from the polycondensation of resorcinol with formaldehyde". Journal of Material Science 24 (9): 3221-3227.
- ↑ Aerogels Terms. LLNL.
- ↑ "Lab's aerogel sets world record". LLNL Science & Technology Review. Oktober 2003.


text:
Beurit
Beurit téh nyaéta mamalia nu kaasup salasahiji spésiés rodénsia dina genus Mus sarta turunan lianna nu kaasup kulawarga Muridæ (Beurit Dunya Buhun, Old World Mice).
Daptar eusi
Biologi[édit | sunting sumber]
Spésiés beurit nu paling dipikawanoh mah nyaéta beurit imah biasa (Mus musculus), nu ilahar kapanggih di sabudeureun urang di sakuliah dunya, ogé beurit nu sok dipaké di laboratorium, salaku modél organisme na biologi; sarta beurit kukutan (pikeun jalma awam mah, istilah beurit téh disaruakeun jeung "Mus musculus"). Beurit suku-bodas Amérika (Peromyscus leucopus) jeung beurit uncal (deer mouse, Peromyscus maniculatus) ogé kadang hirup di paimahan. Spésiés beurit ieu hirup sacara komensalisme jeung manusa.
Beurit mangrupakeun sato percobaan nu ilahar dipaké dina biologi jeung psikologi utamana kusabab beurit téh mamalia, sahingga loba homologina jeung manusa, nu bisa dimanipulasi sakumaha perluna. Kauntungan séjénna nyaéta kanyataan yén beurit téh leutik, kaitung murah, sarta umurna nu pondok sahingga gampang katengetkeun. Génom beurit runtuyanana geus ditalungtik, némbongkeun lobana homologi jeung manusa. Taun 2006, dina proyék Biosatellite, beurit rék dikirim ka orbit Bumi dina pesawat nu muter pikeun nangtukeun balukar gravitasi Mars (orbitna dipilih nu kira-kira sarua jeung gravitasi Mars). [1]
Di sagigireun kauntungan-kauntungan di luhur, beurit bisa bahya salaku hama nu ngaruksak pepelakan sarta nyebarkeun kasakit ngaliwatan parasit jeung taina. Pikeun nyegah mahabuna gangguan beurit (ngontrol populasina), nya di antarana ku cara ngukut ucing, ngadatangkeun bueuk, atawa masang sentég.
Beurit sok digolongkeun hérbivora, padahal sabenerna mah omnivora: dahar daging, kaasup bangké beurit séjénna, sarta geus kapanggih nganibal buntutna sorangan nalika kalaparan.
Di London, kira aya satengah juta beurit, nu lolobana hirup di solokan-solokan.
Beurit teu bisa maca warna, tapi ari ngabédakeun mah bisa dina rupa gradasi antara hideung jeung bodas.
Najan bisa hirup nepi ka dua taun di lab, rata-rata umurna di luar mah ukur 3 bulanan, utamana alatan dimangsa.
Taksonomi genus Mus[édit | sunting sumber]
Genus Mus ngawengku 38 spésiés.
- Genus Mus
- Subgenus Pyromys
- Mus platythrix
- Mus saxicola
- Mus philipsi
- Mus shortridgei
- Mus fernandoni
- Subgenus Coelomys
- Mus mayori
- Mus pahari
- Mus crociduroides
- Mus vulcani
- Mus famulus
- Subgenus Mus
- Mus caroli
- Mus cervicolor
- Mus cookii
- Mus booduga
- Mus terricolor
- Mus musculus
- Mus spretus
- Mus macedonicus
- Mus spicelegus
- Subgenus Nannomys
- Mus callewaerti
- Mus setulosus
- Mus triton
- Mus bufo
- Mus tenellus
- Mus haussa
- Mus mattheyi
- Mus indutus
- Mus setzeri
- Mus musculoides
- Mus minutoides
- Mus orangiae
- Mus mahomet
- Mus sorella
- Mus kasaicus
- Mus neavei
- Mus oubanguii
- Mus goundae
- Mus baoulei
- Subgenus Pyromys
Beurit dina alam fiksi[édit | sunting sumber]
Beurit ngarupakeun salasahiji sato nu populér dina alam fiksi (dina wujud kawas manusa, nu sipatna pikalucueun). Misalna Mickey Mouse nu kawentar di sakulian dunya. Lucuna téh, ongkoh dianggap hama ogé nu bisa mawa panyakit, tapi dedegan beurit dina alam fiksi mah justru némbongkeun watek anu simpatik & protagonis.
Baca ogé[édit | sunting sumber]
Sumber rujukan[édit | sunting sumber]
- Mouse, Wikipédia édisi basa Inggris per 26 Oktober 2005


text:
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Jumat, 01 Juni 2012
soal-soal basa sunda
SOAL UAS BASA SUNDA
KELAS VII SEMESTER GANJIL 2012
WACANA 1 (PAGUNEMAN)
WACANA 1 (DONGENG)
Dina hiji poé Sakadang Kuya ulin ka sisi basisir. Manéhna cicing handapeun tangkal kalapa, katebak ku angin laut. Aya ku nimat. Bakating ku genah, nepi ka nundutan. Keur kitu, teu kanyahoan ti tadina, torojol Sakadang Maung, ngomong tarik ngagareuwahkeun anu keur anteng nundutan.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Sakadang Kuya reuwas kacida. Tapi teu bisa nyumput atawa lumpat. Dina biasa ogé kétang, kateuteu ari, da angger bakal katéwak ku Sakadang Maung anu kaceluk tarik lumpatna. “Ké heula, Sakadang Maung,” ceuk Sakadang Kuya, neger-neger manéh. “Naon deui? Anu jelas, sia bakal jadi eusi kadut aing!” ceuk Sakadang Maung, ngomongna angger bedas dibarung ku ngagerem sagala.
Langganan: Entri (Atom)


text:
HIPERMAN
HIPERMAN (singketan tina kecap-kecap basa Inggris High Performance Radio Metropolitan Area Network) nyaéta standar anu dijieun ku Broadband Radio Access Networks (BRAN) group anu aya dina jero organisasi (ETSI) pikeun nyadiakeun komunikasi tanpa kabel dina pita frékuénsi 2 - 11 GHz di sakuliah Éropah jeung nagara lianna nu maké standar ETSI. HIPERMAN ngarupakeun alternatif pikeun WiMAX (atawa standar IEEE 802.16) sarta téknologi Koréa, WiBro.
HIPERMAN dimaksudkeun pikeun nyadiakeun layanan DSL tanpa kabel pitarubak dina wilayah géografis anu lega. Frékuénsi anu digunakeun ku ieu téknologi nyaéta pita frekuensi handapeun 11 GHz (umumna pita frekuensi 3.5 GHz). HIPERMAN bakal optimal lamun digunakeun pikeun jaringan packet switched, sarta bisa digunakeun pikeun layanan tetep jeung bagerak (nomadik), hususna dina lingkungan padumukan jeung pakantoran nu leutik.


text:
“Gerentes haté dina runtuyan basa muga jadi pépéling tilam kaéling.”
Kuring jeung Anjeun
(Kresna manunggal Samiaji)
saha ari kuring,
saha ari anjeun,
kuring jeung anjeun teh saha?
neangan saha kuring,
neangan saha anjeun,
kuring jeung anjeun teh neangan saha?
di mana kuring,
di mana anjeun,
kuring jeung anjeun teh di mana?
rek ka mana kuring,
rek ka mana anjeun,
kuring jeung anjeun teh rek ka mana?
naha kuring teh anjeun?
atawa anjeun teh kuring?
Beh na mah…
geuning kuring jeung anjeun teh sarupa, sajiwa, saraga
tunggal mahluk Nu Murbeng Alam,
ukur darma wawayangan,
usik malik anging kersa manten-Na,
sumerah sadrah anging ka Gusti na,
waluya mun panjeg dina papagon karahayuan,
karahayuan nu manunggal
manunggal Kresna lan Samiaji
(atep js, des 2010)
KAWIH KARAHAYUAN
taraktak cempala narajang,
peti kai ngarénjag nyampakkeun puruklukna wirahma,
pataréma jeung ngaracakna kecrék,
nangtukeun mustarina wanci,
handaruan meupeuskeun jemplingna peuting,
kolébatna gugunungan masieup beja saamparing jagat,
dipirig gending silokananta mépéndé kawih karahayuan.
murwa suci medal munajat Hyang Murbéng Alam,
mangka éling manusa sakabéh yen usik malikna raga anging kersa nu Maha Kawasa,
geter sukma muga tumarima kana kadar nu maha welas tur maha asih,
ka saha nya kudu muja?
ka saha jeung ka mana nya minangsaraya?
sok inggis nyorang cilaka na mangsa jaga,
nun Gusti pangéran abdi,
neda pangaping, pangjaring, tur pangriksa Gusti.
talajak manusa di jagat raya nu muka carita,
séahna rupa-rupa kajadian mapak legana jagat,
sipating mahluk teu ajeg dina hiji martabat,
pon kitu deui manusa…
kumelendang di jagat raya pramudita teu wéleh ngumbar obah jeung gingsir,
salilana katumpakkan sirik,pidik, jail, kaniaya, irén, pinastrén, dudupak, rurumpak, nyaci, maki, ngupat, geuleuhan, dengkian, teu payaan, jeung sajabana.
mana atuh kawih karahayuan?
neumbrag jungkiringna murka Dasamuka nu teu weléh ngulayab,
kiwari….. manusa karaksuk napsu amarah,
leungit wargi, ilang baraya, tumpur dulur,
kapanasaran Dasamuka alatan kahimpit dua gunung batu,
singhoréng siloka keur manusa,
nu teuas haté lir teuasna dua gunung batu bakal nyiksa diri jeung raga,
kawih rahayuan moal eureun,
bareng jeung kolébatna gugunungan mawa béja kabagjaan,
keur manusa nu teuneung ludeung ngalawan angkara murka,
waruga Dasamuka méh perlaya sanajan bedas teu daya ngalawan karahayuan,
tuh nu jadi cirina Prabu Dharmakusumah,
siloka raga nu wijaksana keur manusa …
dépé- dépé handap asor, alus budi hadé basa, ngajen ka batur hadé ka sasama, teu adigung gedé hulu, rasa aing uyah kidul, salawasna deudeuhan, nyaahan, welasan, asihan, béréhan, resep nulung kanu butuh, resep nalang kanu susah, ngajait kanu titeuleum, ngahudangkeun kanu labuh, nyaangan kanu poékkeun,
sanajan pangkat raja kalungguhan ratu,
prabu Dharmakusumah éstu siloka karahayuan,
sapadaharita Dasamuka ragrag nyorang perlaya,
surak ambal-ambalan saamparing jagat,
dipirig gending jiro pamungkas,
ramyang-ramyang mépéndé kawih karahayuan,
KARAHAYUAN.
(atep js, Oktober 2010)
PANGBIBITA MANUSA
Tingcaringeus, tingséréngéh, tingkecewis,
kalacat muntang kana bulu mata,
sakapeung napak kana kongkolak handap bangun nu suka,
reureundeukkan ngagulayun muntang kana bulu mata nu séjén,
teu lila…….
ilang nyulusup ka jero raga,
Sawaréhna luncat ka sagigirna anyaclang ngawasa sakabéh sora,
ngabeledag handaruan meupeuskeun wirahma,
nguwak-ngawik ngacak waditra paningtrim,
haleuangna sora pabarencay teu napak wanci,
teu lila…….
ilang maksa nyorang jeroning raga,
Aya oge nu nyelap na lawang pangrasa arum,
ngélékéték kulibengna seuseungit ambeu,
narajang sukma jeung sagara kahayang,
tingkarayap maksa sabudeurna lawang,
teu lila…….
ilang ngalebur aruming raga,
Kiwari…
jeroning raga harénghéng teu puguh béja,
pangrasa, paningal, pangreungeu jeung pangambung jempé teu majar kumaha,
lalakon bagja meh katiban cilaka,
jumeritna raga ngancurkeun rohangan waruga,
sastra kamulyaan rocét sabada kasorang murkana rasa,
tunggaling manusa nyangsaya kurumuy kaliput dosa,
deudeuh teuing….. manusa,
teu wéléh nyiksa raga, nyapa jiwa, lali ka diri,
cenah manusa mulya….?
geuning malah kabita ku hejona paningal, amisna rasa, seungitna pangambeu jeung genahna sora,
beu… nyorang cilaka geuning?
bagja kasilih ku pangbibita.
(atep js, Oktober 2010)


text:
Aksara Pallawa
Pallawa (Vatteluttu, vaṭṭeḻuttu) atawa "tulisan nyambung" nyaeta salasahiji sistim panulisan abugida nu dipake keur nulis sababaraha basa Dravida di India Kidul jeung Sri Lanka. Baretona oge mangrupakeun sistim panulisan kuna nu dipake keur nulis basa Tamil sanggeus abad kadua CE ngaganti aksara Tamil-Brahmi kuna dina sistim panulisan brahmi. Wangun panulisan nyambung ieu dipake oge di Kerala keur nulis dina basa Tamil kawas dina proto-Malayalam jeung Malayalam.
Rekaman Inskripsional dina basa Tamil aya dina wanci ti 300 SM tepi ka 1800 M sarta geus robah miturut sajarah.[1] Tamil Grantha mangrupakeun salasahiji alpabet nu hurup tambahannana dijieun sacara husus keur kecap-kecap dina basa Sangsakerta. Oge, mangrupakeun wangun modipikasi tina aksara Tamil keur nulis grantha Sanskrit, atawa buku. Dina basa Tamil loba alpabet atawa hurup nu kapanggih dina basa Sangsakerta geus leungit.
Pallawa oge ilahar katelah aksara Vatteluttu. Istilah Pallawa dipake ku sarjana basa dina studi Asia Tenggara saperti George Coedes jeung D.G.E. Hall. Pangaruh linguistik jeung budaya India Dravida di Asia Tenggara mangrupakeun bukti sumebarna panulisan jeung literasi ti Asia Kidul: Pallawa, hiji dinasti Tamil abad awal Common Era (c. 275 tepi ka 500 CE), nu mawa sistim panulisannana dina palayaran ka wetan. Sistim panulisan Pallawa ngawangun dasar keur sababaraha sistim panulisan di Asia Tenggara sarta saluareunnana: Myanmar, Thailand, Laos, Kamboja, Malaysia, Indonesia, Sulawesi (Selebes) jeung Pilipina.[2]
Tempo oge[édit | sunting sumber]
- Inskripsi basa Tamil dina lempengan tambaga
- Inskripsi basa India dina lempengan tambaga
- Inskripsi Laguna dina lempengan tambaga
Rujukan[édit | sunting sumber]
- ↑ Agesthialingom, S. & S.V. Shanmugam (1970). The Language of Tamil Inscriptions, Annamalainagar, India: Annamalai University.
- ↑ Steever, Sanford B. (1998). The Dravidian Languages, London; New York: Routledge.


text:
Hidrolisis
Hidrolisis nyaéta prosés kimia nalika hiji molekul dibeulah jadi dua bagian ku nambahkeun hiji molekul cai. Ieu béda jeung réaksi hidrasi, nalika molekul cai ditambahkeun kana hiji zat tanpa ayana prosés meulah.
Tipe[édit | sunting sumber]
Hidrolisis tumbu éster
Dina hidrolisis nu megatkeun tumbu éster, hiji produk hidrolisis ngandung gugus fungsi hidroksil, sedengkeun nu hiji deui ngandung asam karboksilat.
Popotongan molekul indung nu asalna gugus karboksilat narima hiji ion hidrogén ti molekul cai nu ditambahkeun, sedengkeun popotongan nu asalna gugus alkil narima gugus hidroksil sésana.
Jadi éster sacara éféktif balik deui jadi komponén-komponénna, nyéta alkohol jeung asam karboksilat.
Hidrolisis tumbu péptida asam amino
Dina réaksi hidrolisis séjénna kayaning hidrolisis tumbu péptida asam amino, ukur salasahiji produk, produk asam karboxilat, nu boga gugus hidroxida nu diturunkeun ti cai. Produk amin nampa ion hidrogén sésana.
Hidrolisis bisa dianggap salaku sabalikna ti kondensasi, nalika dua popotongan disambungkeun pikeun tiap molekul cai nu dihasilkeun. Kusabab hidrolisis réaksina bisa malik, kondensasi jeung hidrolisis bisa lumangsung sakaligus dina kaayaan kasatimbangan.
Teu bisa malikna hidrolisis dina kaayaan fisiologis[édit | sunting sumber]
Dina kaayaan fisiologis (misalna dina leyuran éncér cai), réaksi meulah hidrolitik, nalika konsentrasi prékursor métabolikna rendah (ti 10-3 nepi ka 10-6 molar), sacara prinsip térmodinamika teu bisa malik. Pikeun conto,
- A + H2O → X + Y
Anggap x salaku konséntrasi ahir hasilna, C konséntrasi awal A, jeung W = [H2O] = 55.5 molar, mangka x bisa diitung maké kasaruan:
mun Kd×W = k
mangka
Pikeun C = 0.001 molar, k = 1 molar, x/C > 0.999. Kurang ti 0.1% réaktan aya kénéh nalika réaksi geus réngsé.
Teu bisa malikna prosés hidrolisis sacara fisiologis téh konsistén dina jalur métabolisme, sabab loba pisan prosés biologis disetir ku dipegatkeunana beungkeut pirofosfat anhidrat.
Rujukan[édit | sunting sumber]
- Hydrolysis ti Wikipédia basa Inggris, disalin ping 28 Oktober 2004


text:
Istrikaan
Istrikaan nya éta kotak beusi ti handapna rata pisan bangunna méh juru tilu, di luhurna aya tutupna maké panyekelan, sok disebut ogé pangléotan atawa panglicinan.[1] Asal kecapna tina basa Walanda strijkizer nu miboga harti ngaleungitkeun kerutan baju ku maké pakakas nu dipanaskeun.[2] Gunana pikeun ngaratakeun papakéan supaya ngolontong. Istrikaan panasna biasana maké ruhak, aya ogé nu ku listrik atawa ku minyak tanah.[1]
Sajarah istrikaan saméméh maséhi[édit | sunting sumber]
Istrikaan mimiti digunakeun ku bangsa Yunani taun 400 SM.[3] Nalika éta istrikaan dipaké pikeun nyieun titikelan vertikal dina pakéan-pakéan nu digunakeun dina upacara atawa hiji ritual rutin.[3] Bangsa Romawi ogé pernah ngagunakeun istrikaan nu wangunna ampir sarua jeung istrikaan modern jaman kiwari.[3] Istrikaan nu digunakeun ku bangsa Romawi mangsa harita disebut prelum.[3] Ieu jenis istrikaan ngagunakeun téhnik pressing.[3] Istrikaan ogé geus digunakeun ku bangsa China ti abad ka 1 SM. Ieu istrikaan mangrupa pot logam nu bisa dieusian ku areng.[3]
Sajarah istrikaan dina mangsa masehi[édit | sunting sumber]
Awal abad ka-17 jalma ngagunakeun istrikaan nu kasohor ku sebutan sadiron.[3] Ahir abad ka-19 nepi ka abad 20 diciptakeun istrikaan citak (cast iron).[3] Taun 1800 diciptakeun istrikaan gas jeung istrikaan listrik.[3] Sanajan istrikaan geus lila dipaké dina kahirupan manusa, tapi jalma nu munggaran nyieun istrikaan teu bisa ditangtukeun.[3] Loba jalma nu percaya yén istrikaan listrik téh dijieun ku Henry W Seely dina taun 1882.[3] Istrikaan nu dijieun ku Henry masih miboga kahéngkéran nya éta hésé panas.[3] Kulantaran kitu, loba élmuan nu nyampurnakeun téhnologi istrikaan, diantarana waé:
- Crompton saparakanca di perusahaan General Electrics manggih istrikaan listrik nu aya gagangan.[3]
- Earl Richardson jeung Joseph Meyers nyampurnakeun istrikaan listrik nepi ka taun 1926 dijieun istrikaan uap.[3]


text:
Anang Hermansyah
Anang Hermansyah (gumelar di Jember, Jawa Wétan, 18 Maret 1969; yuswa 45 taun) dipikawanoh minangka musisi, panyipta lagu, & panyanyi, ogé produser.[1] Anang anu ngagem agama Islam ieu téh urut salaki ti panyanyi pop ténar, Krisdayanti.ref name="internet1"/> taun 2007, Anang jadi salasahiji juri pikeun acara adu bakat anu disiarkeunn RCTI, Indonesian Idol 2007, Indonesian Idol 2008, sarta Indonesian Idol 2010.[1]
Daptar eusi
Karir[édit | sunting sumber]
Saprak SMA di Jember, Jawa Timur, Anang geus kagabung dina hiji band. Tapi dirina anyar serius maén musik waktu kuliah di [[Universitas Islam Bandung[[ kalayan ngagabung dina sanggar milik Doel Sumbang. Anang komo sempet nyieun rékaman babarengan Doel Sumbang, cacak pamustunganana henteu dipublikasikeun.[2]
Ngabentuk Grup Band Kidnap[édit | sunting sumber]
Dina taun 1989, Anang hijrah ka Jakarta sarta kenalan jeung Pay Siburian, gitaris BIP anu waktu éta masih nguatkeun Slank. Ngaliwatan Pay, Anang ogé asup dina lingkungan pergaulan Gang Potlot sarta saterusna nguatkeun grup Kidnap. Babarengan Kidnap, Anang ngaluncurkeun album Katrina dina taun 1993.[2]
Solo Karir[édit | sunting sumber]
Sanggeus kaluar ti Kidnap, Anang mutuskeun pikeun nempuh jalur solo sarta ngaluarkeun album, antarana "Biarkanlah", "Ucul", "Ngalayang" sarta "Tania". Babarengan jeung pamajikanana, Krisdayanti, Anang ngaluarkeun album "Berartinya Dirimu", "Kekasih", "Buah Hati" sarta "Makin Ku Cinta". Sanggeus manéhna carai jeung Krisdayanti, anang ngarilis albumna Saparuh Jiwa Ku Pergi. Manéhna ogé duét jeung Syahrini dina lagu Jangan Memilih Aku. Ahir-ahir ieu manéhna ogé nanyanyikeun lagu Cinta Terahir jeung Syahrini.
Aktip di balik layar[édit | sunting sumber]
Sajaba suksés nyanyi, Anang ogé jadi panyipta lagu, aranyar sakaligus produser pikeun sawatara panyanyi, kaasup pikeun pamajikan, Krisdayanti, bari ngokolakeun Studio Héjo, studio rékaman bogana. Anang ogé suksés ngagelarkeun Konser 3 Diva, anu ngalibatkan pamajikanana, Krisdayanti, Titi DJ sarta Ruth Sahanaya.[2]
Teu ngan di dunya seni sora, Anang ogé ngelébarkeun jangjang di dunya seni peran kalayan ngaproduseran film judulana "Susahnya Jadi Perawan". Film ieu dirojong ku Restu Sinaga, Nova Eliza, Al Fathir Muchtar, Olga Syahputra, Tio Pakusadewo, Julia Perez sarta Emmie Lemu.[2]
Anang babarengan jeung sajumlah musisi bekén, kawas Indra Lesmana, Abdi Nagara, sarta Triawan Munaf, ngagabung pikeun ngadegkeun portal musik. Portal kasebut dibéré ngaran IM:port (Independent Music Portal). IM:port boga tujuan méré kasempetan ka kabéh musisi, kakara sarta senior, pikeun 'ngajual' karya-karya maranéhanana sacara leuwih gampang tinimbang ngaliwatan prosedur label anu disebutkeunana minangka 'cukup ruwet.'[2]
Kahirupan pribadi[édit | sunting sumber]
Anang nikah jeung Krisdayanti dina tanggal 22 Agustus 1996. Ti pernikahan maranéhanana miboga 2 anak, Titania Aurelie Nurhermansyah (lahir taun 1998) dawam digeroan Aurel atawa Loli sarta Azriel Akbar Hermansyah (lahir taun 2000) dawam digeroan Azriel atawa Jiel. Saprak mimiti pernikahan maranéhanana mindeng kali katandangan gosip. Cacak kitu geus 13 taun , nu ahirna pasangan ieu cerai sacara agama bulan Agustus 2009, saterusna cerai sacara hukum dina Nopémber 2009.[2]
Loki Mask[édit | sunting sumber]
Diskografi[édit | sunting sumber]
Album Solo[édit | sunting sumber]
- Tania
- Biarkanlah
- Melayang
- Jatidiri
- Mata Cinta
Duét jeung Krisdayanti[édit | sunting sumber]
- Kasih
- Buah Hati (1999)
- Makin Aku Cinta (2001)
- Menuju Terang (2002)
- Sepuluh Tahun Pertama (2006)
- Selusin (2009)[2]
Duét jeung Syahrini[édit | sunting sumber]
- Jangan Memilih Aku (2010)
- Jodohku (2011)[2]


text:
Sanghyang Sasana Maha Guru
Sanghyang Sasana Maha Guru téh nyaéta naskah Sunda Kuna nu kiwari diteundeun di Perpustakaan Nasional RI kalayan nomor koléksi L 621 peti 15. Eusi naskah téh ngawengku 49 bab ngeunaan konsép-konsép kaagamaan Sunda Kuna katut aturan-aturan anu kudu dilaksanakeun ku nu ngarabdi kana hukum (Sang Séwaka Darma). Ieu naskah ogé ngandung gambaran anu écés ngeunaan kapercayaan jeung étika anu lumaku di masyarakat Sunda kira abad ka-16.
Kaayaan Fisik[édit | sunting sumber]
Ditulis dina daun lontar anu ukuranna 34, 3 cm x 3 cm. Kandelna naskah aya 36 lempir atawa 72 kaca. Lempir kaopat bagian recto henteu ditulisan. Jadi, ngan aya 71 kaca nu ditulisan mah. Awal téks dimimitian dina lempir kaopat verso. Unggal lempirna ngandung 4 baris tulisan, iwal lempir 39 recto nu ngan ngandung 3 jajar tulisan. Di sisi naskahna aya nomor asli ti pangarang maké angka Sunda-Kuna ti nomor 1 nepi ka 34. Aksara nu digunakeun nyaéta aksara Sunda Kuna nu ditulis ku cara digurat ku péso pangot. Basa nu digunakeunana nyaéta basa Sunda Kuna, jeung di sawatara bagian naskah ogé ngagunakeun basa Jawa Kuna jeung basa Sanskreta. Struktur basa dina téks Sanghyang Sasana Maha Guru kacida deukeutna jeung basa nu digunakeun dina téks Sanghyang Siksa Kandang Karesian jeung Sanghyang Hayu. Naskah ditulis dina wangun prosa.
Asal Naskah[édit | sunting sumber]
Numutkeun Laporan Kepurbakalaan Krom, ieu naskah téh kaasup kana koléksi koropak Bandung, paméré ti Bupati Bandung R.A.A. Wiranatakusumah IV dina jero abad ka 19 katompérnakeun. Jigana Bupati Bandung meunangkeun naskah ti wewengkon kabuyutan anu aya di Tatar Sunda.
Sumber rujukan[édit | sunting sumber]
Aditia Gunawan, 2009, Sanghyang Sasana Maha Guru: Suntingan dan Terjemahan. Jakarta: Perpustakaan Nasional RI. ISBN:9789790082441.


text:
Minggu, 10 Maret 2013
ULANGAN BASA SUNDA KLS VII
Pilih jawaban nu paling bener !
1. Karangan nu eusina medar atawa ngajelaskeun hiji proses, nyaeta..
a. karangan argumentasi
b. karangan narasi
c. karangan eksposisi
d. karangan deskripsi
2. Conto karangan pedaran anu bene,iwal
a. nyieun mobil c. nyieun cuka
b. nyieun kueh d. koprasi
NYIEUN DODOL
Geus teu pati loba jalma nu daek nyieun dodol.Sabab nyieun dodol the barabe tur lila waktuna.Proses nyieun dodol bisa meakeun waktu sapoe jeput. Bahana tina beasketan jadi tipung,kalapa nu diparud, gula beureum, terus diaduk baris dicampurkeun jeung gula beureum, nu saterusna diaduk nepi ka sababaraha jam lilana, maksudna sangkan adonan teu peuray.Ngaduk dodol kakara dianggap rengse lamun adonan geus kalis, teu nempel dina kancah.sanggeus asak,dodol terus ditiiskeun kana wadah pelastic, eta wadah tong ditutupan.Ditiiskeun bisa sapoe nepi ka dua poena. Sanggeus bener-bener tiis kakara bisa dipotongan.
3. Bahan naon bae anu diperlukeun pikeun ngajieun dodol…
a. Gula, beastipung, kalapa
b. Gula beureum, beas tipung, cipati anu encer
c. Gula bodas, kalapa ngora,beas
d. Jawaban slah kabeh
4. Proses nyieun dodol bsa meakeun...
a. Waktu sapoe jeput
b. Waktu 12 jam
c. Waktu sabulaneun
d. Waktu na iraha wae
5. Ngaduk dodol dianggap rengse mun adonan geus…
a. Tutung c. kalis
b. Nempel d. ngagolak
6. Sanggeus dodol geus kalis, terus diiskeun kana…
a. wadahah beling c. nyiru
b. wadah pelastik d. baki
7. lamun …..dodol kakara bisa dipotongan.
a. Geus panas c. geus tiis
b. Geus kalis d. geus aduk
8. Istilah ekonomi nyaeta…
a. Sagala rupa hal nu aya patalina jeung KUD
b. Sagala rupa hal nu aya patalina jeung ngaran saham
c. Sagala rupa hal nu aya patalina jeung ngaran ekonomi
d. Jawaban kabeh salah
9. Nu kaasup istilah ekonomi, nyaeta iwal…
a. Impor c. ekspor
b. OSiS d. Barter
10. Manehna geus lila dagang di pasar tanah abang, ngan tara meunang….
a. Rugi c. cek
b. Saham d. untung
11. Bapana gawe di ….Desa Mekarsari jadi Girang serat
a. KUD c. Pemda
b. Kantor RW d. LSM
12. Paribasa nyaeta…
a. Ucapan matok nu mangrupa siloka lakuning hirup
b. Ucapan nu teu matok nu mangrupa siloka lakuning hirup
c. Ucapan anu teu mangrupa siloka lakuning hirup
d. Jawaban salah kabeh
13. Adat kakurung ku iga artina…
a. Sifat indung bapa sok turun ka anakna
b. Ngarasa paling munjul
c. Tabeat nu geus teu bisa dirobahna
d. Euweuh kaera
14. Sifat indung bapa sok turun ka anakna…
a. Adat kakurung ku iga
b. Kandeul kulit beungeut
c. Lodong kosong ngalentrung
d. Uyah tara tees ka luihur
15. Kandeul kulit beungeut, artina…
a. Sifat indung bapa sok turun ka anakna
b. Ngarasa paling munjul
c. Tabeat nu geus teu bisa dirobah
d. Euweuh kaera
16. Ari maneh …… weh, loba keneh nu pinter!
a. Kandeul kulit beungeut
b. Asa aing uyah kidul
c. Jauh kabedug,anggang ka dulang
d. Adat kakurung ku iga
Carita pantun!
Munding laya Dikusumah
Prabu Siliwangi raja di pajajaran kagungan putra ti padmawati,namina Munding laya Dikusumah. Keur dina jero kandungan manehna geus dijodokeun sareng Dewi Asri putrina Nyai Gambir wangi ti karajaan Muara Beres.Munding laya dikukut ku Guru gantagan nyaeta raka Prabu siliwangim ti nagara Kuta Barang> Munding laya the kasep tur sakti, Guru gantangan ngarasa kasieunan sieun anak kukutna ngarebut kakawasaan. Antukna Munding Laya di panjara terus diterebkeun di leuwei Sipatahunan< alesanana ceunah sina tatapa di jero leuwi.Nu maksudna mah sangkan Munding laya Palastra
17. Saha ari MUnding laya the…
a. Raja karajaan Muara Beres
b. Putrana Guru Gantangan
c. Putrana Prabu Siliwangi
d. Putrana Nyai Gambir Wangi
18. Ti barang dina jero kandungan Munding laya geus dijodokeun ka…
a. Dewi Asri c. Padmawati
b. Gambir Wangi d. Pohaci Mananggay
19. Munding Laya di kukut ku saha…
a. Prabu Siliwangi
b. Guru Gantangan
c. Nyai Gambir
d. Padmawati
20. Naon sababna Munding laya diterebkeun ku guru Gantangan…
a. Guru gantangan boga karep sangkan Munding laya Nambah elmuna
b. Guru gantangan kasieunan Munding Laya ngarebut kakawasaan
c. Guru Gantangan hayang ngarebut kasaktianana
d. Kasieunan Dewi Asri di rebut ku Munding Laya
21. Naon ngaran leuwi tempat Munding laya diterebkeun…
a. Leuwi sipatahunan
b. Leuwi gajah
c. Leuwi liang
d. Jawaban kabeh salah
22. Carita pantun nyaeta…
a. Karya satra
b. Karya sastra prosa buhun nu diwangun ku ayana rajah
c. Karya satra buhun
d. Karya sastra modern
23. Rajah dina carita pantun aya 2…
a. Rajah bubuka jeung rajah panutup
b. Rajah puisi jeung rajah pamuka
c. Rajah bubuka jeung rajah prosa
d. Jawaban kabeh salah
24. Warta atawa...
a. Warna c. bertita
b. Pengumuman d. iklan
25. Warta the biasa ditepikeun dina wangun…
a. Tulisan c. lisan
b. Gambar d. lisan,tulisan
26. Warta ditepikeun ngaliwatan…
a. Radio, TV,Koran,majalah,internet
b. Radio,TV,impian,majalah,internet
c. Radio,TV firasat,majalah,internet
d. Jawaban kabeh bener
27. Ieu aya conto berita anu bener…
a. Kapal udara Nigeria ragrag saeutikna 100 urang tilar dunya
b. Nyieun dodol
c. Nyieun tempe
d. Nyieun pot kembang
28. Kecap serepan nyaeta…
a. Kecap nu asalna ti jero basa sunda dipake tur disaruakeeun basa sunda
b. Kecap nu asalna ti luareun basa sunda tapi geus dipake tur diasupkeun kana kabeungharan basa sunda
c. Kecap nu asalna ti bahasa Walanda
d. Kecap nu asalna ti basa arab
29. Imam kecap serepan tina basa…
a. Walanda c. Arab
b. Indonesia d. sunda
30. Ari kecap warta asalna tina basa …
a. Walanda c. Sansakerta
b. Indonesia d. Arab
31. Gaya basa pleonasme atawa kadalon nyaeta…
a. Nu ngagunakeun kecap-kecap nu sabenerna teu perlu
b. Nu ngagunakeun kecap-kecap nu bener-bener perlu
c. Nu ngagunakeun kecap-kecap saperluna
d. Jawaban kabeh bener
32. Conto gaya basa kadalon nu bener, iwal…
a. Maju kahareup
b. Mundur katukang
c. Diuk!
d. Ragrag ka handap
33. Mun ngadenge masalah korupsi di Indonesia mah sok…..
a. Rieut sirah c. turun ka handap
b. Mundur ka tukang d. naek ka luhur
Nyaritakeun tokoh idola!
AJIP ROSIDI
Bapa Ajip Rosidi dibabarkeun di Jatiwangi,Cirebon dina ping 31 Januari 1938.Anjeuna kantos dileler hadiah sastra Indonesia ti Badan Musyawarah Kebudayaan Naosional.Kantos janten anggotapengurus pleno.Kadieunakeun anjeuna langkung nyimpen katineung kana basa Sunda katut sastra Sunda.Kacinta anjeuna kana basa sunda sareng budaya sunda saenes dina tulisan wungkul.Anjeuna sering ngawanohkeun basa katut budaya Sunda boh kapara inohong nagara urang,boh ka para inohong nagara deungeun.
34. Bapa ajip rosidi dibabarkeuna dimana…
a. Cirebon,31 januari 1938
b. Jatiwangi, 31 januari 1839
c. Cirebon 31 januari 1993
d. Cirebon 31 januari 1993
35. Ajip rosidi kantos janten …
a. Anggota pamarentahan
b. Anggota pengurus pleno
c. Anggota sastra Indonesia
d. Jawaban salah kabeh
36. Saha namina bapa sastra sunda sareng budaya urang sunda the…
a. Mang koko c. Ajip Rosidi
b. Sule d. Darso
37. Naon sababna loba masyarakat Sunda utamana para inohong geus teu bireuk deui ka bapa ajip Rosidi…
a. Sabab anjeuna nu nyebarkeun basa jeung sastra sunda di jawa barat
b. Sabab anjeuna salah saurang sastrawan sunda nu kawentar
c. Sababn anjeuna salah saurang inohong nu nyepeng damel di pamarentahan
d. Jawaban salah kabeh
38. Saha kira-kirana nu jadi tokoh idola nu pantes dina widang agama…
a. tukul c. SBY
b. Habib Syekh d. Agnes Monica
39. Lamun hidep mikaresep tokoh idola kudu ditingali…
a. Kaleuwihanana c. katurunana
b. Kasepna d. hartana
40. Kaleuwihanana the sarua jeung…
a. Pang munjulna diantara nu liana
b. Pang gorengna diantara nu lian
c. Pang kasepna diantara nu lian
d. Jawaban salah kabeh
ESSAY!
1. Cipati… a. teliti
2. Mirun seuneu… b. Tak sembarang
3. Tutung…. c. Teu hutang
4. Teu sagawayah…. d. Nyicil
5. Tulaten….. e. Tukeran
6. KUD…. f. Rugi
7. Ngiridit…… g. Hidupkan api
8. Teu untung… h. Santen
9. Cash… i. Koperasi
10. Barter… j. Gosong
Langganan: Poskan Komentar (Atom)


text:
Selasa, 17 Januari 2012
dongeng,carpon, jeung nove
PANGANTER
Puji sinareng sukur panyusun sanggakeun ka Alloh SWT anu parantos ngamparkeun ni’mat nepi ka jantenna ieu makalah kanggo nyumponan tugas Pendidikan Bahasa Daerah anu judulna “Prosa : Dongeng, Carpon, Novel”. Kalihna ti eta, teu hilap salam kawilujengan mugia ginuluran ka jungjungan urang sadaya Kanjeng Nabi Muhammad SAW, ka kulawargana, ka para sohabatna, tur lelebaranana gubrag ka urang sadaya nu umangken umatna.
Maksad tina nyusun ieu makalah nyaeta nyumponan tugas pendidikan bahasa daerah sareng sarana latihan jeung panyusun kanggo ngadamel makalah anu leuwih mernah dina kahareupna.
Panyusun nyadar yen dina panyusunan ieu makalah teh teu weleh aya wae bangbaluh nu karandapan ku panyusun, dina perkara kirangna buku sumber, margi mung ku pangersa-Na, sareng katut karep panyusun anu kuat sareng bimbingan ti saparakanca ieu makalah tiasa rengse sanajan jauh ti sampurna.
Pamungkas, nu nyusun ieu makalah rumaos masih sisip ku pangarti, ku kituna panyusun kacida nganti-nganti boh saran boh kritik, sangkan ieu makalah teh leuwih munel sakumaha nu dipiharep ku urang sadaya. Nu nyusun ieu makalah teu weleh miharep sangkan sasieureun sabeunyeureun ieu makalah teh bisa mere mangpaaat keur saparakanca.
Sumedang, September 2011
Panyusun
BAB II
Pedaran
Prosa teh nyaeta basa nu dipake sapopoe (basa lancaran) anu teu kabengkeut ku patokan. Prosa dibagi deui jadi dua bagean nyaeta :
1. Prosa Buhun/heubeul :
Dongeng
Prosa buhun ngahasilkeun dongeng, majar ceuk basa kiratana mah ngabobodo budak cengeng, lantaran eusi dongeng loba hal anu pamohalan teu kaharti ku akal upamana nyaritakeun : jalema bisa ngapung, sato bisa ngomong, jalema anu teu lumrah, nyaritakeun sasakala, jeung sajabana.
Dongeng kaasup kana carita rekaan (fiksi), sanajan eusi dongeng loba nu teu kaharti ku akal, tapi gegedena mah dongeng teh ngandung picontoeun jeung atikan.
Dongeng geus jadi milik balarea (carita rayat) dongeng sumebar ku jalan tatalepa, dongeng di dongengkeun, didongengkeun deui, kitu terus terusan.
Numutkeun palaku jeung eusina, dongeng aya sabaraha rupa :
a. fabel
fabel, nyaet dongeng anu nyaritakeun sato bisa ngomong bisa lumampah cara jelema malah make aya rajana sagala.
Contona dongeng fabel : Sakadang Peucang, Kuya jeung Monyet, Si Utun jeung si Uca, Peucang jeung Tutut, Jst.
b. Legenda (sasakala)
Lagenda nyaeta dongeng anu nyaritakeun asal usulna kajadian : hiji tempat, barang sasatoan, atawa tutuwuhan.
Contona dongeng sasakala : Gunung Tangkuban Parahu, Gunung Tampomas, Situ Bagendit, Situ Gede, Talaga Warna, Sanghiang Tikoro, Si Jagur, jeung Sasakala Nini Anteh.
c. Mitos/Mite
Mitos atawa mite, nyaeta dongeng anu eusina patali jeung kapercayaan jelema kana bangsa lelembutan (mistik).
Conto dongeng mitos/mite : Nyi Roro Kidul, Kuntilanak, Nyi Pohaci Sangiang Sri Dangdayang Tresmawati, Lutung Kasarung, Pusaka Ratu Teluh, Munjung, jeung Burak Siluman.
d. Parabel
Parabel, nyaeta dongeng nu eusina nyaritakeun kahirupan jalma. Conto dongeng parabel : Si Kabayan, Abu Nawas, Pa Mohalan,Si Cabol, Kiansantang, Syeh Abdulmuhyi, jst.
e. Sage
Sage, nyaeta dongeng anu eusina ngandung unsur sajarah. Conto dongeng sage : Prabu Siliwangi, Ciung Wanara, Carita Parahyangan, Sajarah Ambia, Sajarah Banten Rante, jst.
2. Prosa anyar :
Karya sastra anyar dina wangun prosa mangrupa :
a. carita pondok
b. novel
c. roman
a. Carita Pondok
Carita pondok anu sok disingket jadi carpon dina sastra sunda nyaeta karangan rekaan (fiksi) dina wangun lancaran atawa prosa. Istilah pondok ieu teh upama carpon dibandingkeun jeung novel anu sarua papada carita dina wangun prosa. Ukuran pondok teh kira-kira 5-10 kaca majalah. Kajadian anu dicaritakeun dina carita pondok ilaharna museur lana kajadian utama, atuh galur (jalan) caritana oge heunteu rea pungkal pengkol cara dina novel. Kitu deui cara palaku anu ngalakonkeun cukup kuduaan atawa tiluan bae. Malah teu saeutikcarpon anu palakuna ngan saurang. Ilaharna pangarang sok ngagunakeun palaku “kuring atawa “manehna”.
Unsur-unsur atawa ciri-ciri carpon nyaeta :
a. Palaku,
Palakuna teh jalema biasa, lain jalema pamohalan anu bisa ngapung, bisa ngaleungit, jst.
b. Latar
Latar nyaeta tempat anu jadi bahan carita mangrupa tempat kahirupan manusa sapopoe.
c. Galur
Galur nyaeta rakitan (struktur) kajadian nu aya dina carita, anu kaalaman ku tokoh carita. Galur carita disebut oge plot,nyaeta salah sahiji unsur nu ngawangun hiji carita.
Galur teh aya sababaraha rupa, diantarana : galur maju, galur mundur,jeung galur campuran. Galur maju nyaeta runtuyan kajadian nu keur kaalaman ku tokoh carita harita keneh. Galur mundur nyaeta runtuyan kajadian nu kaalaman ku tokoh carita dina mangsa baheula. Ari dina galur campuran mah, tokoh carita teh ngalaman kajadian ayeuna jeung mangsa baheula dina hiji runtuyan kajadian.
d. Tema
Tema teh nyaeta bahan carita estu museur tina kahirupan jalma sapopoe nu jadi inti tangtungan carita anu sipatna teh abstrak.
Carita pondok umumna sok dimuat dina surat kabar, tabloid, jeung majalah. Pangarang carpon dina nyuguhkeun caritana ka anu maca make sabaraha cara diantarana :
1. Marele (ngaruntuy)
Nu maca dikenalkeun ku anu ngarang ka anu boga lalakon (palaku), katut imah pakarangana, indung bapana, anakna, dulurna, lemburna, asal usulna kabeh dikenalkeun ka anu maca.
Biasana anu disusun marele teh karangan-karangan baheula (buhun), upamana bakal kapanggih dina buku Rengganis, Mahabrata, Ciung Wanara, jst.
2. Bobok tengah
Karangan anu dibobok tengah mah geus tara make bubuka, tara make ngawawuhkeun heula nu boga lalakon, ieu mah torolong bae, nu maca jol-jol aya di tengag lalakon.
Sakapeung mah lalakon teh asa can anggeus, nutupkeun carita mah nu maca kudu ngira-ngira, mapantes, atawa disisiga ku anu maca sorangan.
Contona carita anu dibobok tengah : Baruang kanu Ngarora, Gogoda kanu Ngarora, Rahasiah Geulang Rantay, Laleur Bodas.
3. Mangnyaritakeun
Dina cara mangnyaritakeun, leunjeuran carita teh heunteu dicaritakeun ku nu ngarang, tapi ku jalma katilu.
Nu ngarang teh nyaritakeun sawatara jalma, tuluy ieu jalma nu dicaritakeun teh nyaritakeun carita, boh pangalamana, pribadina, boh pamondokanana, boh dongen batur deui.
Anu jadi lulugu mah, dongeng anu didongengkeun deui atawa carita anu dicaritakeun ku jalma ka tilu tea.
Conto buku anu make mangnyaritakeun : Munjung karangan Moh. Ambri, Nunumbuk Disue, karangan Moh. Ambri.
4. Pandeuri ti heula
Dina karangan pandeuri ti heula, nu ngarang ngamimitian ti tungtungna, geus beh luhur, kakara dibalikeun puhuna (awalna), nepi ka carita teh siga anu patepung gelang.
Jadi pangarang teh nyaritakeun heula “buntutna” atawa ahir tina lalakon. Conto bukuna : Pependeman Nabi Sulaeman, jeung buku “Salju Kilimanjaro”.
b. Novel
Sarua jeeung carpon novel oge marupakeun karangan rekaan (fiksi) dina wangun lancaran atawa prosa, anu ngabedakeun novel jeung cerpen teh nyaeta caritaan anu leuwih panjang biasana nepika sabuku atawa leuwih, jeung deui dina novel mah nu ngarang bisa laluasa nyaritakeun kajadian latar atawa watek-watek palaku, aya sababaraha hiji galur anu ngabentuk caritanna. Sarua jeung carpon, novel oge ngawengku unsur-unsur : tema, galur, palaku, jeung latar.
Eusi carita dina novel rupa-rupa pisan, nempo tina eusina novel bisa dibagi-bagi jadi :
1. Novel Sajarah
Novel sajarah, nyaritakeun anu aya hubunganana jeung kajadian anu aya dina sajarah. Nu kaasup kana novel sajarah diantarana : Pangerang kornel, Mantri Jero, supati, robert anak Surapati, Carita Parahyangan,Jst.
2. Novel Ditektif
Novel ditektif nyaritakeun anu matak pikasieuneun, piratugeun hate, jeung nimbulkeun kapanasaran anu maca. Conto-conto buku nu kaasup kana novel ditektif : Rahasiah Gelang Rantay, Pepedeman Nabi Sulaeman, Diarah Pati, Laleur Bodas, Kalajengking, Si Bedog Panjang, Jsb.
3. Novel Barudak
Novel barudak teh nyaeta novel anu ditulisna keur bacaeun barudak. Conto novel barudak upamana : Nunggul Pinang Babalik, Pikir, Jatining Sobat, Pulo Karang, Jsb.
4. Novel Perjoangan
Novel perjoangan caritana ngandung salah sahiji perjoangan upama bae dina perjoangan : Kayakinan politik, Nyebarkeun Agama, Ngarombak Sistem Feodal, Jsb.
Conto novel perjoangan upama : Salah Atikan, Gogoda Kanu Ngarora, Jsb.
5. Novel Asmara
Dina novel asmara, anu nonjol teh bab tresnaningsih (kecintaan) antara awewe jeung lalaki. Conto novel asmara upamana : Roro Mendut, Rengganis, Lain eta, Tresnasena jeung Nyi Putri Sedih Asih, Jsb.
6. Novel Ilahar
Novel ilahar nyaritakeun kajadian di masyarakat sapopoe, sarta ku anu ngarang oge heunteu di aneh-aneh. Conto noovel ilahar : Munjung, Awak Ruksak Banda Beak, Enden Siti, Jsb.
7. Novel Rumaja
Novel rumaja, nyaeta novel anu nyaritakeun kahirupan rumaja. Conto novel rumaja : Sri Panggung, Wilujeng Enjing, Asmara Ngambah Sagara, Jsb.
Anu nyaruakeun novel jeung roman teh nyaeta sarua aya dina papada prosa anyar, jeung nyaritakeun sawatara jalma kalawan carita anu sawajarna atawa sahinasna. Sarua diwangun ku unsur-unsur : tema, galur, latar, jeung palaku.
Anu ngabedakeun antara novel jeung roman heunteu wae aya dina panjang pondokna carita eta. Atawa dina jumlah kecap nu aya dina novel atawa roman. Ieu tabel anu ngajentre bedana novel jeung roman.
Langganan: Poskan Komentar (Atom)


text:
Éntropi informasi
Entropi nyaéta konsép dina térmodinamika (tempo éntropi termodinamika), mekanika statistika jeung tiori information. Konsép éntropi jeung informasi kacida pakait raket, sanajan perlu sababaraha waktu keur ngawangun tiori mekanika statistika jeung tiori informasi sangkan jadi nyata. Artikel ieu ngeunaan éntropi informasi, formulasi tiori-informasi éntropi. Éntropi informasi leuwih ilahar disebut Éntropi Shannon keur ngahargaan ka Claude E. Shannon.
Bubuka[édit | sunting sumber]
Konsép éntropi dina tiori informasi ngajelaskeun sabaraha loba tingkat acak (atawa, 'kateupastian') anu aya dina sinyal atawa kajadian acak. Cara lian pikeun nempo ngeunaan ieu nyaéta ku ngabahas ngeunaan sabaraha loba informasi anu dibawa ku hiji sinyal.
Contona, aya sababaraha téks dina basa Inggris, dikodekeun mangrupa runtuyan hurup, spasi, jeung tanda baca. Lantaran frékuénsi atawa lobana kajadian pikeun sababaraha hurup ngan saeutik (conto, 'z'), sedengkeun hurup-hurup lianna mah murudul (conto 'e'), runtuyan hurup téh henteu acak-acak teuing. Sanajan kitu, lantaran hurup nu nuturkeunana henteu bisa dikira-kira, bisa ogé disebut 'acak' (nepikeun ka tingkatan nu tangtu). Éntropi téh minangka nu jadi ukuran tingkat acak ieu, saperti anu diusulkeun ku Shannon dina makalah "A Mathematical Theory of Communication" nu medar dina taun 1948
Shannon nawarkeun hiji définisi éntropi anu nyumponan asumsi-asumsi, yén:
- Ukuran ieu kudu proporsional (kontinu atawa silisambung) - contona, lamun probabilitasna ngaganti saeutik, éntropina ogé ngan kaganti saeutik.
- Upama sakabéh kamungkinan (contona hurup-hurup di luhur) siga-siga rék sarua, mangka nambahan hurup anu kaluar ogé bakal naékkeun harga éntropi.
- Lamun aya dua tahapan kajadian, harga éntropi ahir ogé kudu dihasilkeun tina pangjumlahan éntropi tina dua tahapan kajadian éta.
(Catetan: Buku nu ditulis ku Shannon/Weaver ngarujuk ka tulisan Tolman (1938) anu ngarujuk ogé ka Pauli (1933) anu nuliskeun définisi éntropi nu dipaké ku Shannon. Salian ti éta, mekanika statistika ngarujuk ogé ka von Neumann sanggeus manéhna nurunkeun éntropi dina taun 1927, anu bisa ngajelaskeun naha von Neumann resep pisan ngagunakeun istilah 'entropi' anu geus aya.)
Tumbu luar[édit | sunting sumber]
- Information is not entropy, information is not uncertainty ! - a discussion of the use of the terms "information" and "entropy".
- I'm Confused: How Could Information Equal Entropy? - a similar discussion on the bionet.info-theory FAQ.
- Java "entropy pool" for cryptographically-secure unguessable random numbers
- Description of information entropy from "Tools for Thought" by Howard Rheingold
- A cool little java applet representing Shannon's Experiment to Calculate the Entropy of English


text: 1Tumali jeung pisumpingeuna-Na — Gusti Jungjunan urang, Isa Al Masih — sarta hal urang baris kumpul jeung Anjeunna teh, simkuring seja pepeling: 2Pacuan, aranjeun teh ulah beunang kapangaruhan, — nepi ka tuluy bae bingung teu puguh — lamun aya beja anu nyebutkeun yen wancina Gusti Jungjunan urang sumping teh geus datang: Boh beja ti roh, boh tina hutbah, atawa tina surat-surat simkuring sapara kanca. 3Kajeun kumaha oge, aranjeun teh ulah gampang kabobodo. Sabab eta Wanci moal waka nepi, samemeh jelema-jelema malurtad sarta anu jadi ulon-ulon kadorakaanana katangen. 4Eta nu jadi ulon-ulon kadorakaan teh, baris ngalawan ka anu disebut Allah, ka Anu disembah dibakti ku manusa. Malah baris anegleng di Bait Allah jeung susumbar nyebut ieu kami Allah. 5Hal ieu, bareto ku simkuring geus dibablaskeun basa keur aya di aranjeun. Aranjeun aringet keneh? 6Jadi, tangtu geus moal bireuk deui, naon sababna ayeuna manehna acan wanieun ngamimitian. Tapi upama wancina geus tepi mah, tangtu nembongkeun maneh. 7Tapi saenyana, cicing-cicing soteh, eta tukang ngadorakakeun teh keur tatan-tatan. Acan prak soteh lantaran aya keneh anu nahan. 8Geus nepi kana waktuna mah, — eta ulon-ulon kadorakaan teh — tangtu nembongkeun maneh. Tapi pinasti manehna baris tiwas, mun Isa, Gusti Jungjunan urang, sumping; manehna baris dihebos ku napas tina baham-Na jeung baris musna ku cahaya Anjeunna. 9Munculna eta ulon-ulon teh, bari nyangking pangawasa setan; jadi, manehna teh, baris dibarengan ku rupa-rupa kakawasaanana, nya eta bisa nyieun rupa-rupa kaahengan jeung kaajaiban-kaajaiban nu mawa sasar. 10Cilaka sakur anu nolak kana kayaktian nu mawa kana jamuga; sabab pasti, maranehna, kagoda ku rupa-rupa tipu dayana. 11Batin maranehna ku Allah disina lolong, nepi ka percaya ka anu nipu merdaya. 12Ku sabab milihna teh, lain kana pijamugaeun atawa kana nu sayakti, tanwande maranehna baris dihukum. 13Dulur-dulur, kakasih Gusti! Nilik kana kaayaan aranjeun, simkuring wajib muji sukur ka Allah. Sabab aranjeun teh, asup kana golongan jalma-jalma nu dipilih Allah pikeun disalametkeun pangheulana: Ku jalan disucikeun ku kawasaning Ruh jeung ku sabab aranjeun percaya ka nu sayakti. 14Ku Mantenna, aranjeun teh geus disaur, nya eta ku jalan Injil anu geus diwawarkeun ku simkuring sapara kanca; sangkan aranjeun layak nampa kamulyaan Gusti Jungjunan urang, Isa Al Masih. 15Ku sabab eta, sing pangger sarta sing pageuh nyekel pangajaran anu ditepikeun ku simkuring sapara kanca, boh ku lisan boh ku surat. 16Mugi-mugi Gusti Jungjunan urang, Isa Al Masih, kitu deui Rama, — nya eta Allah anu ka urang teh kersa miwelas miasih, maparin panglipur abadi jeung pangharepan anu agung — 17kersa maparinan kakuatan jeung wawanen pikeun ngamalkeun kahadean, boh ku ucap, boh ku lampah.